open-index/open-wikipedia-markdown huggingface dataset:
চানাক্কালে ১৯১৫

**ক্যানাক্কালে ১৯১৫** () ২০১২ সালে মুক্তিপ্রাপ্ত একটি ঐতিহাসিক তুর্কি এ্যাকশন থ্রিলার এপিক চলচ্চিত্র যেটির চিত্রনাট্য লিখেছেন তুরগুত ওজাকমান এবং পরিচালনা করেছেন ইয়াসিম সেজগিন| ১৯১৫ সালে প্রথম বিশ্বযুদ্ধের প্রাক্কালে সংঘটিত গ্যালিপলির যুদ্ধের সত্য ঘটনা অবলম্বনে নির্মিত এই চলচ্চিত্রে তৎকালীন রাজনৈতিক ও যুদ্ধ পরিস্থিতি পর্যায়ক্রমিক ভাবে তুলে ধরা হয়েছে|

ছবিটিতে অভিনয় করেছেন তুর্কী অভিনেতা বারান আকবুলুত, আলি আহসান দুরু প্রমুখ|

## তথ্যসূত্র
  
## বহিঃসংযোগ
*ইন্টারনেট মুভি ডাটাবেসে - ক্যানাক্কালে ১৯১৫

বিষয়শ্রেণী:তুর্কি ভাষার চলচ্চিত্র
বিষয়শ্রেণী:২০১২-এর চলচ্চিত্র
বিষয়শ্রেণী:তুর্কি চলচ্চিত্র
বিষয়শ্রেণী:ঐতিহাসিক চলচ্চিত্র
বিষয়শ্রেণী:তুরস্কের পটভূমিতে চলচ্চিত্র
বিষয়শ্রেণী:সত্য ঘটনা অবলম্বনে মহাকাব্যিক চলচ্চিত্র
বিষয়শ্রেণী:প্রথম বিশ্বযুদ্ধের চলচ্চিত্র
বিষয়শ্রেণী:সত্য ঘটনা অবলম্বনে চলচ্চিত্র
বিষয়শ্রেণী:২০১২-এর নাট্য চলচ্চিত্র
কুন-দ্গা'-ব্সোদ-নাম্স-ল্হুন-গ্রুব

**কুন-দ্গা'-ব্সোদ-নাম্স-ল্হুন-গ্রুব** () (১৫৭১-১৬৪২) তিব্বতের ঙ্গোর-এ-বাম-ছোস-ল্দান বৌদ্ধবিহারের পঞ্চদশ প্রধান বা ঙ্গোর-ছেন ছিলেন।

## সংক্ষিপ্ত জীবনী
কুন-দ্গা'-ব্সোদ-নাম্স-ল্হুন-গ্রুবের পিতার নাম ছিল কুন-দ্গা'-ব্দে-লেগ্স-ব্ক্রা-শিস-গ্রাগ্স-পা-র্গ্যাল-ম্ত্শান () এবং মাতার নাম ছিল দ্পাল-বু-খ্রিদ ()। জন্মের পর তার নাম রাখা হয় র্দো-র্জে-র্গ্যা-সোগ ()। নয় বছর বয়সে দ্কোন-ম্ছোগ-দ্পাল-ল্দান নামক দ্বাদশ ঙ্গোর-ছেন ও নাম-ম্খা'-দ্পাল-ব্জাং নামক ত্রয়োদশ ঙ্গোর-ছেনের নিকট তিনি ভিক্ষুর শপথ গ্রহণ করেন। তিনি ১৫৯৪ খ্রিষ্টাব্দে নলেন্দ্র বৌদ্ধবিহার ও ১৬০৩ খ্রিষ্টাব্দে ঙ্গোর-এ-বাম-ছোস-ল্দান বৌদ্ধবিহারের প্রধান নির্বাচিত হন। তার অন্যতম উল্লেখযোগ্য শিষ্য ছিলেন ব্যাম্স-পা-রাব-ব্র্তান () নামক র্তা-নাগ-থুব-ব্স্তান-র্নাম-র্গ্যাল () বৌদ্ধবিহারের প্রধান, ঙ্গাগ-দ্বাং-কুন-দ্গা'-ব্সোদ-নাম্স নামক সাতাশতম সা-স্ক্যা-খ্রি-'দ্জিন, দ্পাল-ল্দান-দোন-গ্রুব নামক ষোড়শ ঙ্গোর-ছেন প্রভৃতি।

## তথ্যসূত্র

## আরো পড়ুন
*Jackson, David. 1989. "Sources on the Chronology and Succession of the Abbots of Ngor E-wam-chos-ldan." Berliner Indologische Studien, vol. 4/5, pp 49–93.

বিষয়শ্রেণী:১৫৭১-এ জন্ম
বিষয়শ্রেণী:১৬৪২-এ মৃত্যু
বিষয়শ্রেণী:ঙ্গোরছেন
দ্পাল-ল্দান-দোন-গ্রুব

**দ্পাল-ল্দান-দোন-গ্রুব** () (১৫৬৩-১৬৩৬) তিব্বতের ঙ্গোর-এ-বাম-ছোস-ল্দান বৌদ্ধবিহারের ষোড়শ প্রধান বা ঙ্গোর-ছেন ছিলেন।

## সংক্ষিপ্ত জীবনী
দ্পাল-ল্দান-দোন-গ্রুব ১৫৬৩ খ্রিষ্টাব্দে তিব্বতের ছু-'দুস-খা-র্ঙ্গা () নামক স্থানে জন্মগ্রহণ করেন। তার পিতার নাম ছিল ব্সোদ-নাম্স-শেস-রাব () এবং মাতার নাম ছিল দ্পাল-ল্দান-বু-'দ্রেন ()। জন্মের পর তার নাম রাখা হয় ব্সাম-'দ্রুব-দার-পো ()। বারো বছর বয়সে ঙ্গোর-এ-বাম-ছোস-ল্দান বৌদ্ধবিহারে দ্কোন-ম্ছোগ-দ্পাল-ল্দান নামক দ্বাদশ ঙ্গোর-ছেনের নিকট তিনি শিক্ষার্থীর শপথ এবং উনত্রিশ বছর বয়সে নাম-ম্খা'-দ্পাল-ব্জাং নামক ত্রয়োদশ ঙ্গোর-ছেনের নিকট ভিক্ষুর শপথ গ্রহণ করেন। তার উল্লেখযোগ্য শিক্ষক ছিলেন ব্যাম্স-পা-কুন-দ্গা'-ব্ক্রা-শিস নামক চতুর্দশ ঙ্গোর-ছেন, কুন-দ্গা'-ব্সোদ-নাম্স-ল্হুন-গ্রুব নামক পঞ্চদশ ঙ্গোর-ছেন, দ্বাং-ফ্যুগ-রাব-ব্র্তান () নামক ঝ্বা-লু বৌদ্ধবিহারের অষ্টাদশ প্রধান প্রভৃতি। ১৬১৮ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের ষোড়শ প্রধান হিসেবে নির্বাচিত হন এবং এই পদে তিনি পাঁচ বছর থাকেন। তার উল্লেখযোগ্য শিষ্য ছিলেন শেস-রাব-'ব্যুং-গ্নাস () নামক অষ্টাদশ ঙ্গোর-ছেন, 'জাম-ম্গোন-দ্পাল-ম্ছোগ-র্গ্যাল-ম্ত্শান নামক বাইশতম ঙ্গোর-ছেন, রিন-ছেন-ব্সোদ-নাম্স-ম্ছোগ-'গ্রুব () নামক ঝ্বা-লু বৌদ্ধবিহারের বাইশতম প্রধান প্রভৃতি।

## তথ্যসূত্র

বিষয়শ্রেণী:১৫৬৩-এ জন্ম
বিষয়শ্রেণী:১৬৩৬-এ মৃত্যু
বিষয়শ্রেণী:ঙ্গোরছেন
শেস-রাব-'ব্যুং-গ্নাস

**শেস-রাব-'ব্যুং-গ্নাস** () (১৫৯৬-১৬৫৩) তিব্বতের ঙ্গোর-এ-বাম-ছোস-ল্দান বৌদ্ধবিহারের অষ্টাদশ প্রধান বা ঙ্গোর-ছেন ছিলেন।

## সংক্ষিপ্ত জীবনী
শেস-রাব-'ব্যুং-গ্নাস ১৫৯৬ খ্রিষ্টাব্দে তিব্বতের সা-স্ক্যা বৌদ্ধবিহারে জন্মগ্রহণ করেন। তার পিতার নাম ছিল কুন-দ্গা'-দ্পাল () এবং মাতার নাম ছিল পে-মা-ত্শে-রিং ()। নয় বছর বয়সে তিনি ঙ্গোর-এ-বাম-ছোস-ল্দান বৌদ্ধবিহারে কুন-দ্গা'-ব্সোদ-নাম্স-ল্হুন-গ্রুব নামক চতুর্দশ ঙ্গোর-ছেনের নিকট দীক্ষালাভ করেন। তিনি বারো বছর বয়সে ব্দাগ-ছেন-কুন-দ্গা'-ব্ক্রা-শিস () ও দ্কোন-ম্ছোগ-র্গ্যাল-ম্ত্শান () নামক দুই ভিক্ষুর নিকট শিক্ষার্থীর শপথ ও একুশ বছর বয়সে কুন-দ্গা'-ব্সোদ-নাম্স-ল্হুন-গ্রুব নামক পঞ্চদশ ঙ্গোর-ছেনের নিকট ভিক্ষুর শপথ গ্রহণ করেন। তার উল্লেখযোগ্য শিক্ষক ছিলেন দ্পাল-ল্দান-দোন-গ্রুব নামক ষোড়শ ঙ্গোর-ছেন, ম্খাস-গ্রুব-দ্পাল-ল্দান-দোন-গ্রুব (), ব্লো-পা-স্প্যান-ল্ঙ্গার-কুন-দ্গা'-দোন-গ্রুব () প্রভৃতি। ১৬২৫ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের অষ্টাদশ প্রধান হিসেবে নির্বাচিত হন এবং এই পদে তিনি ১৬৫৩ খ্রিষ্টাব্দ পর্যন্ত থাকেন। ১৬৩২ খ্রিষ্টাব্দে তিনি ঝ্বা-লু বৌদ্ধবিহারের প্রধান নির্বাচিত হন। তার উল্লেখযোগ্য শিষ্য ছিলেন নাম-ম্খা'-রিন-ছেন () নামক উনিশতম ঙ্গোর-ছেন, ল্হুন-গ্রুব-দ্পাল-ল্দান () নামক চব্বিশতম ঙ্গোর-ছেন প্রভৃতি।

## তথ্যসূত্র

## আরো পড়ুন
*Jackson, David. 1989. "Sources on the Chronology and Succession of the Abbots of Ngor E-wam-chos-ldan." Berliner Indologische Studien, vol. 4/5, pp 49–93.

বিষয়শ্রেণী:১৫৯৬-এ জন্ম
বিষয়শ্রেণী:১৬৫৩-এ মৃত্যু
বিষয়শ্রেণী:ঙ্গোরছেন
নাম-ম্খা'-রিন-ছেন

**নাম-ম্খা'-রিন-ছেন** () (১৬১২-১৬৬৯) তিব্বতের ঙ্গোর-এ-বাম-ছোস-ল্দান বৌদ্ধবিহারের ঊনবিংশ প্রধান বা ঙ্গোর-ছেন ছিলেন।

## সংক্ষিপ্ত পরিচিতি
নাম-ম্খা'-রিন-ছেন ঙ্গোর-এ-বাম-ছোস-ল্দান বৌদ্ধবিহারের সপ্তদশ প্রধান নাম-ম্খা'-সাংস-র্গ্যাসের () ভ্রাতুষ্পুত্র ছিলেন। তার উল্লেখযোগ্য শিক্ষক ছিলেন নাম-ম্খা'-সাংস-র্গ্যাস এবং শেস-রাব-'ব্যুং-গ্নাস নামক অষ্টাদশ ঙ্গোর-ছেন। ১৬৫৩ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের ঊনবিংশ প্রধান হিসেবে নির্বাচিত হন এবং চার বছর এই পদে থাকেন।

## তথ্যসূত্র

বিষয়শ্রেণী:১৬১২-এ জন্ম
বিষয়শ্রেণী:১৬৬৯-এ মৃত্যু
বিষয়শ্রেণী:ঙ্গোরছেন
ঙ্গাগ-দ্বাং-ব্সোদ-নাম্স-র্গ্যাল-ম্ত্শান

**ঙ্গাগ-দ্বাং-ব্সোদ-নাম্স-র্গ্যাল-ম্ত্শান** () (১৫৯৮-১৬৭৪) তিব্বতের ঙ্গোর-এ-বাম-ছোস-ল্দান বৌদ্ধবিহারের কুড়িতম প্রধান বা ঙ্গোর-ছেন ছিলেন।

## সংক্ষিপ্ত জীবনী
ঙ্গাগ-দ্বাং-ব্সোদ-নাম্স-র্গ্যাল-ম্ত্শান ১৫৯৮ খ্রিষ্টাব্দে তিব্বতের র্গ্যাল-র্ত্সে () নামক স্থানের নিকটে জন্মগ্রহণ করেন। তার পিতার নাম ছিল ব্দাগ-পো-ম্থু-থোব () এবং মাতার নাম ছিল য়িদ-'দ্জিন-দ্বাং-মো ()। আঠারো বছর বয়সে তিনি 'জাম-দ্ব্যাংস-ব্সোদ-নাম্স-দ্বাং-পো () নামক ভিক্ষুর নিকট শিক্ষার্থীর শপথ গ্রহণ করেন। পরবর্তীকালে কুন-দ্গা'-ব্সোদ-নাম্স-ল্হুন-গ্রুব নামক পঞ্চদশ ঙ্গোর-ছেন, নাম-ম্খা'-সাংস-র্গ্যাস নামক সপ্তদশ ঙ্গোর-ছেন, শেস-রাব-'ব্যুং-গ্নাস নামক অষ্টাদশ ঙ্গোর-ছেন তাকে ভিক্ষুর শপথ দান করেন। সা-স্ক্যা বৌদ্ধবিহারে তিনি রাব-'ব্যাম্স-পা-র্দো-র্জে-'ওদ-জের () নামক ভিক্ষুর নিকট মার্গফল সম্বন্ধে শিক্ষাগ্রহণ করেন। ১৬৬৭ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের কুড়িতম প্রধান হিসেবে নির্বাচিত হন এবং এই পদে ইনি এক বছর থাকেন। তার উল্লেখযোগ্য শিষ্য ছিলেন নাম-ম্খা'-রিন-ছেন নামক উনিশতম ঙ্গোর-ছেন, ব্সোদ-নাম্স-র্গ্যা-ম্ত্শো নামক একুশতম ঙ্গোর-ছেন, ল্হুন-গ্রুব-দ্পাল-ল্দান () নামক চব্বিশতম ঙ্গোর-ছেন প্রভৃতি।

## তথ্যসূত্র

বিষয়শ্রেণী:১৫৯৮-এ জন্ম
বিষয়শ্রেণী:১৬৭৪-এ মৃত্যু
বিষয়শ্রেণী:ঙ্গোরছেন
ব্সোদ-নাম্স-র্গ্যা-ম্ত্শো (দ্ব্যর্থতা নিরসন)

*ব্সোদ-নাম্স-র্গ্যা-ম্ত্শো (তৃতীয় দলাই লামা)—তৃতীয় দলাই লামা
*ব্সোদ-নাম্স-র্গ্যা-ম্ত্শো (ঙ্গোর-ছেন) -- সা-স্ক্যা ধর্মসম্প্রদায়ের একুশতম ঙ্গোর-ছেন
শেখ মুত্তালিব

**শেখ মুত্তালিব** (১৫৯৬ - ১৬৬০) সপ্তদশ শতকের বাঙালি কবি। দশ বছর বয়সে পিতৃহীন হলে মৌ. রহমতুল্লাহ কর্তৃক প্রতিপালিত এবং তার কাছে শিক্ষা লাভ। শিক্ষাগুরু রহমতুল্লাহর আদেশে *কিফায়তুল মুসল্লিন* নামক গ্রন্থ রচনা। এ গ্রন্থটি দেশে সমাদৃত হয়েছিল। বাংলা ও আরবি উভয় হরফে গ্রন্থটির পাণ্ডুলিপি পাওয়া গেছে। অপর গ্রন্থের নাম *কায়দানী কিতাব*। আনুমানিক ১৬৬০ সালে মৃত্যুবরণ করেন।

## তথ্যসূত্র

বিষয়শ্রেণী:১৫৯৬-এ জন্ম
বিষয়শ্রেণী:১৬৬০-এ মৃত্যু
বিষয়শ্রেণী:বাঙালি কবি
বিল অ্যাথে

**চার্লস উইলিয়াম জেফ্রি অ্যাথে** (; জন্ম: ২৭ সেপ্টেম্বর, ১৯৫৭) ইয়র্কশায়ারের মিডলসব্রো এলাকায় জন্মগ্রহণকারী সাবেক ও প্রথিতযশা ইংরেজ আন্তর্জাতিক ক্রিকেটার। তিনি ইংল্যান্ড ক্রিকেট দলের হয়ে ১৯৮০ থেকে ১৯৮৮ সময়কালে টেস্ট ও একদিনের আন্তর্জাতিকে অংশ নিয়েছিলেন। এছাড়াও, প্রথম-শ্রেণীর ক্রিকেটার হিসেবে গ্লুচেস্টারশায়ার, ইয়র্কশায়ার ও সাসেক্সের পক্ষালম্বন করে কাউন্টি ক্রিকেটে প্রতিনিধিত্ব করেন। নিজ বাহুতেই সর্বদাই ইউনিয়ন জ্যাক ট্যাট্টু ব্যবহার করতেন **বিল অ্যাথে**।

## কাউন্টি ক্রিকেট
১৯৭৬ সালে নিজ কাউন্টি ইয়র্কশায়ার দলের মাধ্যমে ক্রিকেটে অভিষেক ঘটে তার। এরপর তিনি ১৯৮৪ সালে দল পরিবর্তন করে গ্লুচেস্টারশায়ারে চলে যান। ১৯৮৯ সালে তিনি ঐ দলের অধিনায়কের দায়িত্ব পালন করেন। সেখানে তিনি চারটি সেঞ্চুরিও করেছেন। ১৯৯৩ সালে তিনি সাসেক্সে স্থানান্তরিত হন ও প্রথম-শ্রেণীর ক্রিকেটে নিজ রান সংখ্যাকে ২৫,০০০-এ নিয়ে যান। এ অর্জনের পথে সমারসেটের বিপক্ষে ১৯৯৭ সালে অপরাজিত সেঞ্চুরি করেছিলেন।

## আন্তর্জাতিক ক্রিকেট
তিনি সর্বমোট ২৩ টেস্টে অংশ নিয়েছেন কিন্তু ৪১ ইনিংসে তিনি মাত্র পাঁচবার পঞ্চাশোর্ধ্ব রান করতে সক্ষমতা প্রদর্শন করেছেন। ১৯৯০ সালে দক্ষিণ আফ্রিকায় বিদ্রোহী দলের সফরে অন্যতম সদস্য ছিলেন তিনি। ফলে দক্ষিণ আফ্রিকায় খেলার অপরাধে তিনি দল থেকে বহিষ্কৃত হন। পরবর্তীতে দুই বছর পর দক্ষিণ আফ্রিকা দল বিশ্ব ক্রিকেট অঙ্গনে যোগ দিলে তার উপর থেকে নিষেধাজ্ঞা প্রত্যাহার করা হয়।

একদিনের আন্তর্জাতিকে তেমন সফলতা দেখাতে না পারলেও দু’টি শতক করেছেন অ্যাথে। ১৯৮৭ সালের ক্রিকেট বিশ্বকাপের ফাইনালে বিল অ্যাথে ১০৩ বলে ২ চারের সাহায্যে ৫৮ রান সংগ্রহ করে দলের সর্বোচ্চ রান সংগ্রহকারী ছিলেন। কিন্ত কলকাতায় অনুষ্ঠিত ঐ খেলায় অস্ট্রেলিয়ার বিপক্ষে তার দল ৭ রানের ব্যবধানে পরাজিত হয়েছিল।

## তথ্যসূত্র

## আরও দেখুন
* মাইক গ্যাটিং
* উইকেট-রক্ষক
* ক্রিকেট বিশ্বকাপ ফাইনালের তালিকা
* গ্লুচেস্টারশায়ার কাউন্টি ক্রিকেট ক্লাব
* ইংরেজ একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৫৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৮৭ ক্রিকেট বিশ্বকাপের ক্রিকেটার
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:ইংল্যান্ডের একদিনের আন্তর্জাতিক ক্রিকেটার
বিষয়শ্রেণী:ইয়র্কশায়ারের ক্রিকেটার
বিষয়শ্রেণী:ওরচেস্টারশায়ারের ক্রিকেটার
বিষয়শ্রেণী:গ্লুচেস্টারশায়ারের ক্রিকেটার
বিষয়শ্রেণী:গ্লুচেস্টারশায়ার ক্রিকেট অধিনায়ক
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:মিডলসবোরার ক্রীড়াবিদ
বিষয়শ্রেণী:সারের ক্রিকেটার
বিষয়শ্রেণী:সাসেক্সের ক্রিকেটার
বিষয়শ্রেণী:সাফোকের ক্রিকেটার
বিষয়শ্রেণী:মিডলসবোরা থেকে আগত ক্রিকেটার
বিষয়শ্রেণী:ডি. এইচ. রবিন্স একাদশের ক্রিকেটার
বিষয়শ্রেণী:ইয়ং ইংল্যান্ডের ক্রিকেটার
বিষয়শ্রেণী:১৯৬৯ থেকে ২০০০ সময়কালীন ইংরেজ ক্রিকেটার
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
মিন্ডোরোর ধনেশ

থাম্ব
**মিন্ডোরোর ধনেশ** (*Penelopides mindorensis*) হল ধনেশ প্রজাতির একধরনের পাখি যারা প্রধানত বিউসেরোটিডি পরিবারের অন্তর্ভুক্ত। এরা প্রধানত ফিলিপাইনের মিন্ডোরো দ্বীপে বসবাস করে। এদের পছন্দের জায়গা হল বনাঞ্চল। এদেরকে ভিসায়ন ধনেশদের উপজাতি বলে ধরা হয়ে থাকে। এদের উভয় পুরুষ এবং মহিলা দুজনেরই গায়ের রঙ হয় কালো এবং ক্রীম-সাদা। এরা প্রধানত বিপন্ন প্রজাতির মধ্যে পরে।

## তথ্যসূত্র

## বহিঃসংযোগ
* BirdLife Species Factsheet.

## আর পড়ুন
* Kemp, A. C. (2001). Family Bucerotidae (Hornbills). pp.&nbsp;436–523 in: del Hoyo, J., Elliott, A., & Sargatal, J. eds. (2001). *Handbook of the Birds of the World.* Vol. 6. Mousebirds to Hornbills. Lynx Edicions, Barcelona. 

বিষয়শ্রেণী:পেনেলোপাইডস
বিষয়শ্রেণী:ফিলিপাইনের পাখি
বিষয়শ্রেণী:১৮৯০-এ বর্ণিত পাখি
বন্য-ঝুটিওয়ালা ধনেশ

**বন্য-ঝুটিওয়ালা ধনেশ** (*Anorrhinus galeritus*) হল ধনেশ প্রজাতির একধরনের পাখি যারা প্রধানত বিউসেরোটিডি পরিবারের অন্তর্ভুক্ত।
এদেরকে প্রধানত পাওয়া যায় ব্রুনাই, ইন্দোনেশিয়া, মালয়েশিয়া, মায়ানমার, এবং থাইল্যান্ড প্রভৃতি দেশে।
এদের প্রধান বসবাসের জায়গা হল ক্রান্তীয় এবং উপক্রান্তীয় নিম্নভূমি।

## গ্যালারি

File:Anorrhinus galeritus.jpg


## তথ্যসূত্র

বিষয়শ্রেণী:অ্যানোরিহিনাস
বিষয়শ্রেণী:১৮৩১ এর প্রাণীসমূহ
বিষয়শ্রেণী:১৮৩১-এ বর্ণিত পাখি
সিঁদুরে মৌটুসি

**সিঁদুরে মৌটুসি** (বৈজ্ঞানিক নাম: *Aethopyga siparaja*) বা **সিঁদুরে-লাল মৌটুসি** Nectariniidae (নেক্টার্নিডি) গোত্র বা পরিবারের অন্তর্গত *[[Aethopyga]]* (ইথোপিগা) গণের অন্তর্ভুক্ত এক প্রজাতির মৌপায়ী পাখি। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়।

সিঁদুরে মৌটুসির বৈজ্ঞানিক নামের অর্থ *লালকোমর সিঁদুরে মৌটুসি* (গ্রিক: *aithos* = আগুনরঙা, *puge* = কোমর; মালয়ী *siparaja* = সিঁদুরে মৌটুসি)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৪৯ লক্ষ ২০ হাজার বর্গ কিলোমিটার এলাকা জুড়ে এদের আবাস।

বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি।

## গ্যালারি

File:Aethopyga siparaja seheriae Panchkhal Valley 01.jpg
File:Aethopyga siparaja seheriae Panchkhal Valley 02.jpg
Image:Aethopyga siparaja.jpg
Image:Aethopyga_vigorsii_1.jpg
Image:Aethopyga_vigorsii_2.jpg
File:Aethopyga siparaja seheriae Panchkhal Valley 03.jpg
File:Aethopyga siparaja seheriae Panchkhal Valley 04.jpg


## তথ্যসূত্র

## বহিঃসংযোগ

* আলোকচিত্র, Oriental Bird Images.

বিষয়শ্রেণী:এশিয়ার পাখি
বিষয়শ্রেণী:বাংলাদেশের পাখি
বিষয়শ্রেণী:ভারতের পাখি
বিষয়শ্রেণী:নেপালের পাখি
বিষয়শ্রেণী:ভুটানের পাখি
বিষয়শ্রেণী:মিয়ানমারের পাখি
বিষয়শ্রেণী:থাইল্যান্ডের পাখি
বিষয়শ্রেণী:লাওসের পাখি
বিষয়শ্রেণী:ভিয়েতনামের পাখি
বিষয়শ্রেণী:চীনের পাখি
বিষয়শ্রেণী:ব্রুনাইয়ের পাখি
বিষয়শ্রেণী:কম্বোডিয়ার পাখি
বিষয়শ্রেণী:ইন্দোনেশিয়ার পাখি
বিষয়শ্রেণী:মালয়েশিয়ার পাখি
বিষয়শ্রেণী:ফিলিপাইনের পাখি
বিষয়শ্রেণী:সিঙ্গাপুরের পাখি
বিষয়শ্রেণী:১৮২২-এ বর্ণিত পাখি
বিষয়শ্রেণী:দক্ষিণ এশিয়ার পাখি
বিষয়শ্রেণী:দক্ষিণ-পূর্ব এশিয়ার পাখি
লুজনের ধনেশ

**লুজন ধনেশ** (*Penelopides manillae*), যাদেরকে মাঝে মাঝে **Luzon Tarictic Hornbill**, এই নামেও দাকা হয় হল ধনেশ প্রজাতির একধরনের পাখি যারা প্রধানত বিউসেরোটিডি পরিবারের অন্তর্ভুক্ত। এদেরকে লুজন দ্বীপপুঞ্জের ঘন জঙ্গলে দেখতে পাওয়া যায় এবং ফিলিপাইনের আশেপাশের দ্বীপপুঞ্জগুলোতেও দেখতে পাওয়া যায়। এদেরকে  ভিসায়ন ধনেশদের উপজাতি বলে ধরা হয়।

লুজন ধনেশদের দুটো উপজাতি আছে: এরা মূলত পোলিল্লো দ্বীপপুঞ্জ এবং পাটনানোঙ্গান এই দুটো দ্বীপপুঞ্জতে বিপুল ভাবে বিস্তৃত। এদেরকে প্রধানত মাংসের লোভে শিকার করা হয় কিন্তু এখন এদের শিকার অনেকটাই কমে গেছে কারণ সরকার এদের ওপরে শিকার করার আইন কানুন বার করেছে।

## গ্যালারি

image:Polillo-Tariktik-Hornvogel 060819.jpg|পুরুষ
Image:Polillo Tariktik-Hornvogel 2007-05-25 088.jpg|পুরুষ
Image:Polillo Tariktik-Hornvogel 2007-05-25 086.jpg|পুরুষ
File:Penelopides manillae -Luzon Tarictic Hornbill-8.jpg|মহিলা


## তথ্যসূত্র

বিষয়শ্রেণী:পেনেলোপাইডস
বিষয়শ্রেণী:ফিলিপাইনের পাখি
বিষয়শ্রেণী:১৭৮৩ এর প্রাণীসমূহ
বিষয়শ্রেণী:১৭৮৩-এ বর্ণিত পাখি
দৈনিক সমকাল

***দৈনিক সমকাল*** বাংলাদেশের ঢাকা থেকে প্রকাশিত একটি বাংলা দৈনিক পত্রিকা। এটি ২০০৫ সালের ৩১ মে থেকে প্রকাশিত হয়ে আসছে। বিশিষ্ট সাংবাদিক গোলাম সারওয়ার এই পত্রিকার প্রতিষ্ঠাতা সম্পাদক। পত্রিকাটির প্রকাশক ও ভারপ্রাপ্ত সম্পাদক আবুল কালাম আজাদ।

## আয়োজন
মূল পত্রিকার পাশাপাশি দৈনিক সমকালের সাপ্তাহিক আয়োজনের মধ্যে রয়েছে- সাহিত্য বিষয়ক ম্যাগাজিন কালের খেয়া, চারমাত্রা, আলোর পথযাত্রী, প্যাঁচাল, ঘাসফড়িং, শৈলী, নন্দন, চাকরি নিয়ে, পাঠশালা ইত্যাদি।

## হুমকি ও সাংবাদিক হত্যা
২০০৫ সালের ১৭ নভেম্বর পত্রিকাটির ফরিদপুরের নিজস্ব প্রতিবেদক ও ফরিদপুর ব্যুরো কার্যালয়ের প্রধান সাংবাদিক গৌতম দাসকে হত্যা করা হয়। ২০১৭ সালের ২ ফেব্রুয়ারি শাহাজাদপুরে সংবাদ সংগ্রহে দায়িত্বরত সমকালের সিরাজগঞ্জ প্রতিনিধি আবদুল হাকিম শিমুল গুলিবিদ্ধ হয়ে আহত হন। ৩ ফেব্রুয়ারি বগুড়া হাসপাতাল থেকে ঢাকা আনার পথে তিনি মৃত্যুবরণ করেন।
## আরও দেখুন
* বাংলাদেশের সংবাদপত্রের তালিকা
* বাংলাদেশ সংবাদ সংস্থা
* ইউনাইটেড নিউজ অব বাংলাদেশ

## তথ্যসূত্র

## বহিঃসংযোগ
*প্রাতিষ্ঠানিক ওয়েবসাইট 

সম
সম
সম
সম
সম
সম
সম
ইউনিয়ন জ্যাক

**ইউনিয়ন জ্যাক** একটি পরিভাষা ও যুক্তরাজ্যের পতাকা যাতে বিভিন্ন আড়াআড়ি দাগ রয়েছে। এটি যুক্তরাজ্যের জাতীয় পতাকা হিসেবে **ইউনিয়ন ফ্ল্যাগ** নামে পরিচিত। এছাড়াও, কমনওয়েলথভূক্ত রাজ্যে প্রাতিষ্ঠানিক কিংবা অর্ধ-প্রাতিষ্ঠানিক মর্যাদায় এ পতাকার ব্যবহার হয়। কানাডায় আইন প্রণয়ন করে এ পতাকাকে **রয়্যাল ইউনিয়ন ফ্ল্যাগ** হিসেবে চিত্রিত করা হয়েছে।

## ইতিহাস
১৬০৬ সালে গ্রেট ব্রিটেনের প্রথমদিককার পতাকা প্রবর্তিত হয়। ১২ এপ্রিল, ১৬০৬ তারিখে ইংল্যান্ড ও স্কটল্যান্ডে রাজকীয় সমনজারির মাধ্যমে নতুন পতাকা প্রদর্শন করে। ইংল্যান্ডের সাদা পটভূমিতে লাল দাগের ক্রস অব সেন্ট জর্জের সাথে স্কটল্যান্ডের নীল পটভূমিতে সাদা এক্স-আকৃতির আড়াআড়ি দাগের ক্রস অব সেন্ট অ্যান্ড্রু একীভূত হয়ে প্রথমবারের মতো ইউনিয়ন জ্যাক তৈরি করা হয়েছিল। মূলতঃ নৌ-চলাচলের উদ্দেশ্যে এ পতাকার প্রচলন করা হয়। আধুনিককালের ইউনিয়ন জ্যাকের নকশা ১৮০১ সালে তৈরি করা হয়। এতে আয়ারল্যান্ডের সাদা পটভূমির উপর লাল দাগের ক্রস অব সেন্ট প্যাট্রিক সংযুক্ত রয়েছে। এ পতাকায় তিনটি জাতীয় পতাকার বিষয়াবলীকে সংযুক্ত করা হয়েছে। অস্ট্রেলিয়া, ফিজি দ্বীপপুঞ্জ, নিউজিল্যান্ড এবং টুভালু সরকার তাদের পতাকা হিসেবে ইউনিয়ন জ্যাক ব্যবহার করে। অস্ট্রেলিয়া, নিউজিল্যান্ডের পাশাপাশি পাপুয়া নিউগিনি ও সামোয়া দেশগুলো এ পতাকায় তাদের দেশের দক্ষিণের ভৌগোলিক অঞ্চলকে চিহ্নিত করার জন্য দক্ষিণমুখী আড়াআড়ি দাগ দেয়।

২০১৩ সালে ফ্ল্যাগ ইনস্টিটিউট কর্তৃক ইউনিয়ন জ্যাকের অতীত ইতিহাস অণুসন্ধান করে জানায় যে, এর সঠিক ব্যবহার কেবলমাত্র নৌ-চলাচলে ব্যবহার করা হয়।

## তথ্যসূত্র

## পাদটীকা

## আরও দেখুন
* যুক্তরাজ্য
* বিল অ্যাথে
* জাতীয় পতাকা
* অণুরূপ পতাকার সংগ্রহালয়

## আরও পড়ুন
* 

## বহিঃসংযোগ

* 
* Monochrome Union Flag not flown to avoid controversy
* British flags during The Protectorate and the Commonwealth of England&nbsp;– see external link
* British Monarchy&nbsp;— Union Flag
* BBC page for 400th anniversary of flag
* How to draw the Union Jack
* Union Jack Flag Infographic
* History of the Union Jack video



বিষয়শ্রেণী:ব্রিটিশ সাম্রাজ্য
বিষয়শ্রেণী:যুক্তরাজ্যের পতাকা
বিষয়শ্রেণী:উত্তর আয়ারল্যান্ডের পতাকা
বিষয়শ্রেণী:কানাডার জাতীয় প্রতীক
বিষয়শ্রেণী:যুক্তরাজ্যের জাতীয় প্রতীক
বিষয়শ্রেণী:১৮০১-এ প্রবর্তিত
সুলাওয়েসি ধনেশ

**সুলাওয়েসি ধনেশ** (*Penelopides exarhatus*), এছাড়াও যারা **সুলাওয়েসি ট্যারিক্টিক ধনেশ**, **টেমিনিকের ধনেশ** অথবা **সুলাওয়েসি বামুন ধনেশ**, নামে পরিচিত হল অপেক্ষাকৃত ছোটো আকারের ধনেশ প্রজাতির পাখি। এরা মোটামুটি ৪৫ সেমি পর্যন্ত লম্বা হয়। পুরুষ ধনেশদের মুখ ও গলার রঙ হয় হলুদ রঙের এবং ঠোটের রঙ হয় কালো দাগযুক্ত হলুদ। মহিলাদের ক্ষেত্রে এদের সারা শরীর কালো রঙের হয় এবং ঠোঁটের রঙ আরোও কালো হয়।

এরা প্রধানত ইন্দোনেশিয়াতে বসবাসকারী ধনেশ। এরা প্রধানত ক্রান্তীয় নিম্নভূমিতে থাকতে পছন্দ করে এবং সুলাওয়েসি ও তার নিকটবর্তী দ্বীপের বিভিন্ন বনে এরা বসবাস করে। এরা সমুদ্রতল থেকে ১০০০ ফুট পর্যন্ত উচ্চতায় ঘোরাফেরা করে। এদের দুটো উপজাতি আছে, তাদের মধ্যে একটি হল *P. e. exarhatus*, যাদেরকে প্রধানত উত্তর সুলাওয়েসিতে দেখতে পাওয়া যায় এবং আরেকটি প্রজাতি হল *P. e. sanfordi*, যাদেরকে প্রধানত মধ্য, পূর্ব এবং দক্ষিণ সুলাওয়েসি এবং বুটন ও মুনা দ্বীপপুঞ্জতে দেখতে পাওয়া যায়।

এরা একটি সামাজিক পাখি। এরা প্রধানত ২০ জনের এক একটা দলে বসবাস করে। এটা দেখা গেছে যে ওই দলের মধ্যে শুধুমাত্র দমনীয় জোড়াই প্রজনন করে এবং বাকিরা তাদেরকে সাহায্য করে। এদের খাদ্যের মধ্যে পরে ফল, মূল এবং পোকামাকড়। এগুলো ছাড়াও তারা ডুমুর খেতে খুব পছন্দ করে। মহিলারা ডিম পাড়বার সময় বাসার ভিতরে ঢুকে গিয়ে বাসাকে বন্ধ করে দেয়। তখন পুরুষ ধনেশ এবং অন্যান্য সাহায্যকারীরা ওই মহিলা এবং বাচ্চাদের জন্য খাদ্যের জোগান দেয়।

এদেরকে সাদারণত বিপন্ন প্রজাতি বলে ধরা হয়।

মূলত তন জায়গায় এদেরকে চিড়িয়াখানাতে রাখা হয়েছে তাদের মধ্যে হল হোয়াইপস্নেড চিড়িয়াখানা (ইংল্যান্ড), আভিফুয়ানা উদ্যান (নেদারল্যান্ড), স্যান দিয়েগো চিড়িয়াখানা (মার্কিন যুক্তরাষ্ট্র) প্রভৃতি।

## তথ্যসূত্র

## বহিঃসংযোগ
* BirdLife Species Factsheet

## আরো পড়ুন
* Kemp, A. C. (2001). Family Bucerotidae (Hornbills). pp.&nbsp;436–523 in: del Hoyo, J., Elliott, A., & Sargatal, J. eds. (2001). *Handbook of the Birds of the World.* Vol. 6. Mousebirds to Hornbills. Lynx Edicions, Barcelona. 

বিষয়শ্রেণী:পেনেলোপাইডস
বিষয়শ্রেণী:দক্ষিণ এশিয়ার পাখি
বিষয়শ্রেণী:ইন্দোনেশিয়ার পাখি
বিষয়শ্রেণী:১৮২৩ এর প্রাণীসমূহ
বিষয়শ্রেণী:১৮২৩-এ বর্ণিত পাখি
ব্সোদ-নাম্স-র্গ্যা-ম্ত্শো (ঙ্গোর-ছেন)

**ব্সোদ-নাম্স-র্গ্যা-ম্ত্শো** () (১৬১৭-১৬৬৭) তিব্বতের ঙ্গোর-এ-বাম-ছোস-ল্দান বৌদ্ধবিহারের একবিংশ প্রধান বা ঙ্গোর-ছেন ছিলেন।

## সংক্ষিপ্ত জীবনী
ব্সোদ-নাম্স-র্গ্যা-ম্ত্শো ১৬১৭ খ্রিষ্টাব্দে মধ্য তিব্বতের স্নার-থাং-দ্পাল-'ব্যোর-ফুন-ত্শোগ্স-গ্লিং () নামক স্থানে জন্মগ্রহণ করেন। তার পিতার নাম ছিল র্গ্যাল-পো-ব্ক্রা-শিস () এবং মাতার নাম ছিল দ্পাল-মো-স্গ্রোন-মা ()। জন্মের সময় তার নাম রাখা হয় ত্শে-রিং-র্দো-র্জে ()। আট বছর বয়সে স্নার-থাং বৌদ্ধবিহারে ব্সোদ-নাম্স-র্দো-র্জে () নাওক ভিক্ষুর নিকট দীক্ষালাভ করেন। এরপর তিনি থুব-ব্স্তান-গ্সের-ম্দোগ-চান () বৌদ্ধবিহার, সা-স্ক্যা বৌদ্ধবিহার ও ঙ্গোর-এ-বাম-ছোস-ল্দান বৌদ্ধবিহারে শিক্ষালাভ করেন। তেরো বছর বয়সে তিনি নাম-ম্খা'-সাংস-র্গ্যাস () নামক সপ্তদশ ঙ্গোর-ছেনের নিকট শিক্ষার্থীর শপথ এবং শেস-রাব-'ব্যুং-গ্নাস নামক অষ্টাদশ ঙ্গোর-ছেন, নাম-ম্খা'-রিন-ছেন নামক ঊনবিংশ ঙ্গোর-ছেন ও ঙ্গাগ-দ্বাং-ব্সোদ-নাম্স-র্গ্যাল-ম্ত্শান নামক বিংশ ঙ্গোর-ছেনের নিকট ভিক্ষুর শপথ গ্রহণ করেন। এছাড়াও তার উল্লেখযোগ্য শিক্ষক ছিলেন ঙ্গাগ-দ্বাং-কুন-দ্গা'-ব্সোদ-নাম্স নামক সাতাশতম সা-স্ক্যা-খ্রি-'দ্জিন, ঙ্গাগ-দ্বাং-ব্সোদ-নাম্স-দ্বাং-ফ্যুগ নামক আঠাশতম সা-স্ক্যা-খ্রি-'দ্জিন এবং ঙ্গাগ-দ্বাং-ব্লো-ব্জাং-র্গ্যা-ম্ত্শো নামক পঞ্চম দলাই লামা। মধ্য তিরিশ বয়সে তিনি স্নার-থাং বৌদ্ধবিহারের জুর-খাং মহাবিদ্যালয়ের প্রধান হিসেবে এবং ১৬৫৮ খ্রিষ্টাব্দে ঙ্গোর-এ-বাম-ছোস-ল্দান বৌদ্ধবিহারের একবিংশ প্রধান হিসেবে নির্বাচিত হন।

## তথ্যসূত্র

## আরো পড়ুন
*Jackson, David. 1989. "Sources on the Chronology and Succession of the Abbots of Ngor E-wam-chos-ldan." Berliner Indologische Studien, vol. 4/5, pp 49–93.

বিষয়শ্রেণী:১৬১৭-এ জন্ম
বিষয়শ্রেণী:১৬৬৭-এ মৃত্যু
বিষয়শ্রেণী:ঙ্গোরছেন
'জাম-ম্গোন-দ্পাল-ম্ছোগ-র্গ্যাল-ম্ত্শান

**'জাম-ম্গোন-দ্পাল-ম্ছোগ-র্গ্যাল-ম্ত্শান** () (১৫৯৯-১৬৭৩) তিব্বতের ঙ্গোর-এ-বাম-ছোস-ল্দান বৌদ্ধবিহারের বাইশতম প্রধান বা ঙ্গোর-ছেন ছিলেন।

## সংক্ষিপ্ত জীবনী
'জাম-ম্গোন-দ্পাল-ম্ছোগ-র্গ্যাল-ম্ত্শানের পিতা গ্ত্সাং-পা-ছোস-স্ক্যোং-বক্রা-শিস () ছিলেন দ্পাল-ল্দান-দোন-গ্রুব নামক ষোড়শ ঙ্গোর-ছেনের ভাই ছিলেন। দ্পাল-ল্দান-দোন-গ্রুব তাকে দীক্ষাদান করেন ও মার্গফল সম্বন্ধে শিক্ষাদান করেন। তার অন্যান্য উল্লেখযোগ্য শিকশক ছিলেন নাম-ম্খা'-সাংস-র্গ্যাস () নামক সপ্তদশ ঙ্গোর-ছেন, শেস-রাব-'ব্যুং-গ্নাস নামক অষ্টাদশ ঙ্গোর-ছেন প্রভৃতি। ১৬৬৭ খ্রিষ্টাব্দে ঙ্গোর-এ-বাম-ছোস-ল্দান বৌদ্ধবিহারের একবিংশ প্রধান হিসেবে নির্বাচিত হন ও পদে তিনি চার বছর থাকেন। তার উল্লেখযোগ্য শিষ্য ছিলেন ঙ্গাগ-দ্বাং-ব্সোদ-নাম্স-র্গ্যাল-ম্ত্শান নামক কুড়িতম ঙ্গোর-ছেন, ব্সোদ-নাম্স-র্গ্যা-ম্ত্শো নামক একুশতম ঙ্গোর-ছেন, 'জাম-দ্ব্যাংস-নাম-ম্খা'-দ্পাল-ব্জাং নামক তেইশতম ঙ্গোর-ছেন, সাংস-র্গ্যাস-ফুন-ত্শোগ্স () নামক পঁচিশতম ঙ্গোর-ছেন, সাংস-র্গ্যাস-ব্স্তান-'দ্জিন নামক ছাব্বিশতম ঙ্গোর-ছেন প্রভৃতি। 

## তথ্যসূত্র

## আরো পড়ুন
* Jackson, David. 1989. "Sources on the Chronology and Succession of the Abbots of Ngor E-wam-chos-ldan." Berliner Indologische Studien, vol. 4/5, pp 49–93.

বিষয়শ্রেণী:১৫৯৯-এ জন্ম
বিষয়শ্রেণী:১৬৭৩-এ মৃত্যু
বিষয়শ্রেণী:ঙ্গোরছেন
'জাম-দ্ব্যাংস-নাম-ম্খা'-দ্পাল-ব্জাং

**'জাম-দ্ব্যাংস-নাম-ম্খা'-দ্পাল-ব্জাং** () (১৬১১-১৬৭২) তিব্বতের ঙ্গোর-এ-বাম-ছোস-ল্দান বৌদ্ধবিহারের তেইশতম প্রধান বা ঙ্গোর-ছেন ছিলেন।

## সংক্ষিপ্ত জীবনী
'জাম-দ্ব্যাংস-নাম-ম্খা'-দ্পাল-ব্জাংয়ের পিতার নাম ছিল খোর-ত্শা-দা-রা () এবং মাতার নাম ছিল খোর-মো-নোর-'দ্জোম ()। ঙ্গোর-এ-বাম-ছোস-ল্দান বৌদ্ধবিহারে নাম-ম্খা'-সাংস-র্গ্যাস () নামক সপ্তদশ ঙ্গোর-ছেন তাকে ভিক্ষুর শপথ দান করেন। তার উল্লেখযোগ্য শিক্ষক ছিলেন দ্পাল-ল্দান-দোন-গ্রুব নামক ষোড়শ ঙ্গোর-ছেন, শেস-রাব-'ব্যুং-গ্নাস নামক অষ্টাদশ ঙ্গোর-ছেন এবং 'জাম-ম্গোন-দ্পাল-ম্ছোগ-র্গ্যাল-ম্ত্শান নামক বাইশতম ঙ্গোর-ছেন। ১৬৭১ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের তেইশতম প্রধান হিসেবে নির্বাচিত হন ও পরের বছর মারা যান। 

## তথ্যসূত্র

বিষয়শ্রেণী:১৬১১-এ জন্ম
বিষয়শ্রেণী:১৬৭২-এ মৃত্যু
বিষয়শ্রেণী:ঙ্গোরছেন
সাংস-র্গ্যাস-ব্স্তান-'দ্জিন

**সাংস-র্গ্যাস-ব্স্তান-'দ্জিন** () (১৬৬৭-১৬৯৩) তিব্বতের ঙ্গোর-এ-বাম-ছোস-ল্দান বৌদ্ধবিহারের ছাব্বিশতম প্রধান বা ঙ্গোর-ছেন ছিলেন।

## সংক্ষিপ্ত জীবনী
সাংস-র্গ্যাস-ব্স্তান-'দ্জিনের পিতার নাম ছিল ঝাব্স-দ্রুং-স্রি-থার () এবং মাতার নাম ছিল পে-মা-ল্হা-লেগ্স ()। ঙ্গোর-এ-বাম-ছোস-ল্দান বৌদ্ধবিহারে সাংস-র্গ্যাস-ফুন-ত্শোগ্স () নামক পঁচিশতম ঙ্গোর-ছেন তাকে দীক্ষা দেন। তার অন্যান্য উল্লেখযোগ্য শিক্ষক ছিলেন 'জাম-ম্গোন-দ্পাল-ম্ছোগ-র্গ্যাল-ম্ত্শান নামক বাইশতম ঙ্গোর-ছেন, 'জাম-দ্ব্যাংস-নাম-ম্খা'-দ্পাল-ব্জাং নামক তেইশতম ঙ্গোর-ছেন ও ল্হুন-গ্রুব-দ্পাল-ল্দান () নামক চব্বিশতম ঙ্গোর-ছেন প্রভৃতি। ১৬৮৯ খ্রিষ্টাব্দে তিনি  ঙ্গোর-এ-বাম-ছোস-ল্দান বৌদ্ধবিহারের ছাব্বিশতম প্রধান হিসেবে নির্বাচিত হন।

## তথ্যসূত্র

বিষয়শ্রেণী:১৬৬৭-এ জন্ম
বিষয়শ্রেণী:১৬৯৩-এ মৃত্যু
বিষয়শ্রেণী:ঙ্গোরছেন
'জাম-পা'ই-র্দো-র্জে

থাম্ব|'জাম-পা'ই-র্দো-র্জে
**'জাম-পা'ই-র্দো-র্জে** () বা **কুন-দ্গা'-ব্সোদ-নাম্স** () (১৪৮৫ - ১৫৩৩) তিব্বতী বৌদ্ধধর্মের অন্যতম প্রধান ধর্মসম্প্রদায় সা-স্ক্যা ধর্মসম্প্রদায়ের বাইশতম সা-স্ক্যা-খ্রি-'দ্জিন ছিলেন।

## সংক্ষিপ্ত জীবনী
'জাম-পা'ই-র্দো-র্জে ১৪৮৫ খ্রিষ্টাব্দে তিব্বতের র্ত্সে-গ্দোং () নামক স্থানে জন্মগ্রহণ করেন। তার পিতার নাম ছিল নাম-ম্খা'-ব্ক্রা-শিস-র্গ্যাল-ম্ত্শান () এবং মাতার নাম ছিল মা-গ্চিগ-হোর-মো-ত্শে-ব্র্তান ()। ছয় বছর বয়সে তিনি শেস-রাব-র্গ্যাল-ম্ত্শান নামক কুড়িতম সা-স্ক্যা-খ্রি-'দ্জিনের নিকট হেবজ্র ও বজ্রকীলয় সম্বন্ধে অধ্যয়ন করেন। দশ বছর বয়সে ঙ্গোর-এ-বাম-ছোস-ল্দান বৌদ্ধবিহারে তিনি দ্কোন-ম্ছোগ-'ফেল-বা নামক সপ্তম ঙ্গোর-ছেন এবং গ্লো-বো-ম্খান-ছেন-ব্সোদ-নাম্স-ল্হুন-গ্রুব নামক পন্ডিতের নিকট শিক্ষার্থীর শপথ লাভ করেন। বারো বছর বয়সে তিনি সা-স্ক্যা বৌদ্ধবিহারে য়োন-তান-ব্যুং-গ্নাস () নামক পন্ডিতের নিকট বিনয়, প্রমাণ ও প্রজ্ঞাপারমিতা সম্বন্ধে শিক্ষালাভ করেন। কুড়ি বছর বয়স হলে দ্কোন-ম্ছোগ-'ফেল-বা তাকে ভিক্ষুর শপথ গ্রহণ করেন। তার অন্যান্য উল্লেখযোগ্য শিক্ষক ছিলেন মুস-ছেন-সাংস-র্গ্যাস-রিন-ছেন নামক অষ্টম ঙ্গোর-ছেন, ছাগ-লো-রিন-ছেন-ছোস-র্গ্যাল (), রিন-ছেন-ছোস-স্ক্যোং-ব্জাং-পো () প্রভৃতি। ১৪৯৬ খ্রিষ্টাব্দে তিনি বাইশতম সা-স্ক্যা-খ্রি-'দ্জিন হিসেবে নির্বাচিত হন। তার উল্লেখযোগ্য শিষ্য ছিলেন স্ঙ্গাগ্স-'ছাং-ঙ্গাগ-দ্বাং-কুন-দ্গা'-রিন-ছেন নামক তেইশতম সা-স্ক্যা-খ্রি-'দ্জিন, দ্কোন-ম্ছোগ-ল্হুন-গ্রুব নামক দশম ঙ্গোর-ছেন প্রভৃতি। 

## তথ্যসূত্র

বিষয়শ্রেণী:সাক্য ত্রিজিন
বিষয়শ্রেণী:১৪৮৫-এ জন্ম
বিষয়শ্রেণী:১৫৩৩-এ মৃত্যু
শেস-রাব-র্গ্যাল-ম্ত্শান

**শেস-রাব-র্গ্যাল-ম্ত্শান** () (১৪৩৬ - ১৪৯৪) তিব্বতী বৌদ্ধধর্মের অন্যতম প্রধান ধর্মসম্প্রদায় সা-স্ক্যা ধর্মসম্প্রদায়ের বাইশতম সা-স্ক্যা-খ্রি-'দ্জিন ছিলেন।

## সংক্ষিপ্ত জীবনী
শেস-রাব-র্গ্যাল-ম্ত্শানের পিতার নাম ছিল 'জাম-দ্ব্যাংস-নাম-ম্খা'-র্গ্যাল-ম্ত্শান () এবং মাতার নাম ছিল মা-গ্চিগ-দ্পাল-'ব্যুং-র্গ্যাল-মো ()। তিনি নামক 'জাম-দ্ব্যাংস-দ্কোন-ম্ছোগ-ব্জাং-পো নামক জো-নাং বৌদ্ধবিহারের চতুর্দশ প্রধানের নিকট শিক্ষালাভ করেন। সাতাশ বছর বয়সে তিনি খাম্স অঞ্চল যাত্রা করার সময় পথ হারিয়ে মঙ্গোলিয়া চলে যান ও সেখানে দোন-গ্রুব-গ্লিং () নামক বৌদ্ধবিহার স্থাপন করেন। তার উল্লেখযোগ্য শিষ্য ছিলেন 'জাম-পা'ই-র্দো-র্জে।

## তথ্যসূত্র

বিষয়শ্রেণী:সাক্য ত্রিজিন
বিষয়শ্রেণী:১৪৩৬-এ জন্ম
বিষয়শ্রেণী:১৪৯৪-এ মৃত্যু
কলকাতার সুউচ্চ ভবনের তালিকা

থাম্ব|কলকাতার দিগন্তরেখা।
[থাম্ব|[ভিক্টোরিয়া মেমোরিয়াল হল থেকে গৃহীত কলকাতার সর্বোচ্চ ভবন দ্য ফরটি-টু]]
**কলকাতার উচ্চতম ভবনগুলির তালিকা** নিবন্ধটি ভারতের পশ্চিমবঙ্গ রাজ্যের রাজধানী কলকাতা ও পার্শ্ববর্তী শহরতলির (যা একত্রে কলকাতা মহানগর অঞ্চল নামে পরিচিত) আকাশচুম্বী ভবনগুলির তালিকা। বৃহত্তর কলকাতায় অনেকগুলি আকাশচুম্বী ইমারত রয়েছে। ৮০০টিরও বেশি আকাশচুম্বী ভবন ইতোমধ্যে নির্মিত হয়েছে এবং আরও কিছু ভবন বর্তমানে নির্মাণাধীন অবস্থায় রয়েছে। ২০২৩ সালের হিসাব অনুযায়ী দ্য ফরটি-টু কলকাতা তথা পূর্ব ভারতের সর্বোচ্চ ভবন।

## পরিদর্শন
থাম্ব|ডান|রাতের কলকাতা
কলকাতায় অনেক উঁচু উঁচু বাড়ি বা ভবন আছে, আবাসিক এবং বাণিজ্যিক উভয়ই। ২০১৯ সালে চৌরঙ্গীতে ৬৫ তলা আবাসিক প্রকল্প দ্য ফরটি-টু নির্মাণ সম্পন্ন হয় যার উচ্চতা । এটি কলকাতার উচ্চতম ভবন। চ্যাটার্জী ইন্টারন্যাশনাল সেন্টার (২৪ তলা) হল কলকাতার সবথেকে উঁচু অফিস ভবনগুলোর মধ্যে একটা পূর্ব ভারত যার উচ্চতা । ১৯৭৬ সালে এটা তৈরি হয়েছিল চৌরঙ্গী এলাকায়, যা কলকাতার পুরোনো ভবনগুলোর মধ্যে একটা। অন্যান্য উঁচু ভবনগুলোর মধ্যে হল টাটা সেন্টার (১৮ তলা),  এবং এভারেস্ট হাউস (২১ তলা,  যেটা চৌরঙ্গীতে। এছাড়াও বিনয়-বাদল-দীনেশ বাগ এবং বাবুঘাটেও কিছু কিছু উঁচু ভবন আছে। কলকাতার নিকটবর্তী দুই পরিকল্পিত শহর, বিধাননগর এবং নিউ টাউনে অসম্ভব উন্নতি চলছে এবং বড় বড় উঁচু ভবনও তৈরি হচ্ছে। ২০০৪ সালে কলকাতা তার প্রথম উঁচু আবাসিক ভবন পায় যার নাম হল হাইল্যান্ড পার্ক। এটা ২৮ তলা একটা ভবন যার উচ্চতা । এই ভবনটি তৈরি হবার পর থেকেই কলকাতার বুকে অন্যান্য উঁচু উঁচু ভবন বানানোর ধারণা সবার মনে জেগে ওঠে। ২০০৮ সালে, সাউথ সিটি, কলকাতা টাওয়ার (৩৬ তলা,  যাদবপুর এলাকায় তৈরি হয়েছিল। এটাই তখন হয় কলকাতার প্রথম  এরও বেশি উচ্চ ভবন। আবার অক্টোবর ২০১৩ তে, আর্বানার টাওয়ার তৈরি হয় যা ২০১৯ শাল পর্যন্ত কলকাতার উচ্চতম ভবন ছিল। এই সমস্ত উদ্যোগ কলকাতার দিগন্ত রূপরেখাকে অনেকটা বদলে দিয়েছে।

## উচ্চতম ভবন
[থাম্ব|ডান|[সাউথ সিটি, কলকাতা|সাউথ সিটি, কলকাতার অন্যতম উঁচু ভবন]]
[থাম্ব|ডান|250px|[টাটা সেন্টার, চৌরঙ্গী মোড়ের এক প্রধান আকর্ষণ]]

কলকাতার উচ্চতর ভবনগুলির তালিকা যাদের দৈর্ঘ্য  এর বেশি। শুধুমাত্র শেষ হয়ে যাওয়া ভবন এবং কাজ চলছে এমন ভবনের তালিকা এখানে দেওয়া রয়েছে।

## নির্মাণ অধীনে উচ্চতম ভবন
এই তালিকাতে কোলকাতার বিভিন্ন ভবনের তালিকা আছে যেগুলো এখনও তৈরির পথে এবং যাদের উচ্চতা  এর বেশি।
থাম্ব|নির্মাণ অধীন দ্য 42

## অনুমোদিত, প্রস্তাবিত এবং স্থগিত
এই তালিকার ভবনগুলো অনুমোদিত, প্রস্তাবিত এবং স্থগিত ভবনগুলোর তালিকা। এইসমস্ত ভবনগুলোর উচ্চতা কমপক্ষে  হওয়া উচিত।

## কোলকাতার উচ্চতম ভবনগুলো
এই ভবনগুলো কমপক্ষে  লম্বা সমতলভূমির তুলনায়।

## আরও দেখুন
* ভারতের উচ্চতম ভবনসমূহের তালিকা

## তথ্যসূত্র

## বহিঃসংযোগ

* Buildings in Kolkata, Emporis.com
* Kolkata Vertical Limit - Tall Buildings Guide, Skyscrapercity.com
* Chowringhee Tower - Wikipedia

There must be some credit for the company who makes tallest flats in Kolkata as well as tallest buildings in Kolkata.

বিষয়শ্রেণী:কলকাতা সম্পর্কিত তালিকা
বিষয়শ্রেণী:কলকাতার ভবন ও স্থাপনা
কলকাতা
বিষয়শ্রেণী:পশ্চিমবঙ্গের ভবন ও স্থাপনার তালিকা
স্ঙ্গাগ্স-'ছাং-ঙ্গাগ-দ্বাং-কুন-দ্গা'-রিন-ছেন

**স্ঙ্গাগ্স-'ছাং-ঙ্গাগ-দ্বাং-কুন-দ্গা'-রিন-ছেন** () (১৫১৭ - ১৫৮৪) তিব্বতী বৌদ্ধধর্মের অন্যতম প্রধান ধর্মসম্প্রদায় সা-স্ক্যা ধর্মসম্প্রদায়ের তেইশতম সা-স্ক্যা-খ্রি-'দ্জিন ছিলেন।

## প্রথম জীবন
স্ঙ্গাগ্স-'ছাং-ঙ্গাগ-দ্বাং-কুন-দ্গা'-রিন-ছেন ১৫১৭ খ্রিষ্টাব্দে তিব্বতের দুস-ম্ছোদ-ব্লা-ব্রাং () অঞ্চলে জন্মগ্রহণ করেন। তার পিতার নাম ছিল 'জাম-দ্ব্যাংস-নাম-ম্খা'-দোন-গ্রুব-ত্শে-ব্র্তান-ব্ক্রা-শিস-র্গ্যাল-ম্ত্শান () এবং মাতার নাম ছিল 'বু-'দ্রেন-স্ক্যিদ ()। নয় বছর বয়সে তিনি 'জাম-পা'ই-র্দো-র্জে নামক বাইশতম সা-স্ক্যা-খ্রি-'দ্জিনের নিকট শিক্ষার্থীর শপথ গ্রহণ করেন। তিনি দ্কোন-ম্ছোগ-ল্হুন-গ্রুব নামক দশম ঙ্গোর-ছেনের নিকত মার্গফল সম্বন্ধে, 'ফাগ্স-ছেন-দ্পাল-ল্দান-ব্ক্রা-শিস () নামক বৌদ্ধ সাধকের নিকট চক্রসম্বর তন্ত্র সম্বন্ধে, ত্শার-ছেন-ব্লো-গ্সাল-র্গ্যা-ম্ত্শো () নামক ঝ্বা-লু বৌদ্ধবিহারের ত্রয়োদশ প্রধানের নিকট কালচক্র সম্বন্ধে শিক্ষালাভ করেন। তার অন্যান্য উল্লেখযোগ্য শিক্ষক ছিলেন সাংস-র্গ্যাস-সেং-গে নামক একাদশ ঙ্গোর-ছেন, শেস-রাব-'ওদ-জের (), স্নাং-র্ত্সে-বা-ঝিগ-পো-গ্লিং-পা () প্রভৃতি।

## পরবর্তী জীবন
১৫৩৪ খ্রিষ্টাব্দে তিনি সা-স্ক্যা ধর্মসম্প্রদায়ের তেইশতম সা-স্ক্যা-খ্রি-'দ্জিন হিসেবে নির্বাচিত হন এবং পঞ্চাশ বছর ধরে সেই পদে থাকেন। এই সময় তিনি ব্দে-মছোগ-ফো-ব্রাং (), নাং-স-পু-ত্রা-খাং (), ল্হুন-গ্রুব-ফো-ব্রাং (), ছোস-গ্র্বা-ছেন-পো-থুব-ব্স্তান-ল্হা-ছেন (), গ্সাং-স্ঙ্গাগ্স-ব্দে-ছেন-গ্লিং (), থুব-ব্স্তান-ল্হা-খাং () প্রভৃতি মন্দির স্থাপন করেন। ১৫৬১ খ্রিষ্টাব্দে তিনি ব্সাম-য়াস বৌদ্ধবিহারের মূল মন্দির সংস্কার করেন ও রাব-ব্যুং-গ্র্বা-ত্শাং () মন্দির স্থাপন করেন। তার উল্লেখযোগ্য শিষ্য ছিলেন 'জাম-দ্ব্যাংস-ব্সোদ-নাম্স-ব্জাং-পো নামক চব্বিশতম সা-স্ক্যা-খ্রি-'দ্জিন, গ্রাগ্স-পা-ব্লো-গ্রোস নামক পঁচিশতম সা-স্ক্যা-খ্রি-'দ্জিন, ঙ্গাগ-দ্বাং-কুন-দ্গা'-ব্সোদ-নাম্স নামক সাতাশতম সা-স্ক্যা-খ্রি-'দ্জিন, নাম-ম্খা'-দ্পাল-ব্জাং নামক ত্রয়োদশ ঙ্গোর-ছেন, ব্যাম্স-পা-কুন-দ্গা'-ব্ক্রা-শিস নামক চতুর্দশ ঙ্গোর-ছেন, কুন-দ্গা'-গ্রোল-ম্ছোগ নামক জো-নাং বৌদ্ধবিহারের চব্বিশতম প্রধান প্রভৃতি।

## তথ্যসূত্র

## আরো পড়ুন
*Tucci, Giuseppe. 1949. Tibetan Painted Scrolls. Rome: La Libreria dello Stato, vol 1, pp.&nbsp;156

বিষয়শ্রেণী:সাক্য ত্রিজিন
বিষয়শ্রেণী:১৫১৭-এ জন্ম
বিষয়শ্রেণী:১৫৮৪-এ মৃত্যু
আলভিন কালীচরণ

**আলভিন আইজ্যাক কালীচরণ** (; জন্ম: ২১ মার্চ, ১৯৪৯) ব্রিটিশ গায়ানার (বর্তমানে - গায়ানা) জর্জটাউনে জন্মগ্রহণকারী বিখ্যাত ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি।

ইন্দো-গায়ানীয় বংশোদ্ভূত ও ‘কালী’ ডাকনামে পরিচিত **আলভিন কালীচরণ** ১৯৭২ থেকে ১৯৮১ সময়কালে ওয়েস্ট ইন্ডিজ ক্রিকেট দলের বিখ্যাত ব্যাটসম্যান হিসেবে পরিচিত ছিলেন। পাশাপাশি দলের অধিনায়কেরও দায়িত্ব পালন করেছেন তিনি। দৃষ্টিনন্দন ব্যাটিং ক্রীড়াশৈলী ও মার্জিত রুচির পরিচয় বহন করেছেন খেলার মাঠে। খেলায় তিনি মূলতঃ বামহাতি ব্যাটসম্যান হলেও প্রয়োজনমাফিক ডানহাতে অফ-স্পিন বোলিং করতেন।

## খেলোয়াড়ী জীবন
১৯৭৫ সালে প্রবর্তিত ক্রিকেট বিশ্বকাপে শিরোপা জয়ী ওয়েস্ট ইন্ডিজ ক্রিকেট দলের অন্যতম সদস্য ছিলেন কালীচরণ। এছাড়াও ১৯৭৯ সালেও বিশ্বকাপ জয় করে ওয়েস্ট ইন্ডিজ দল। ১৯৭৮-৭৯ মৌসুমে ভারত সফরে তিনি তার সর্বোচ্চ ১৮৭ রান সংগ্রহ করেন ভারতের বিপক্ষে।

ইংরেজ কাউন্টি ক্রিকেটে ওয়ারউইকশায়ার দলেই তিনি সর্বাধিক সফলতা প্রদর্শন করেছেন। ১৯৮৪ সালে ন্যাটওয়েস্ট ট্রফির একদিনের ক্রিকেট প্রতিযোগিতায় মাইনর কাউন্টি দল অক্সফোর্ডশায়ারের বিপক্ষে ২০৬ রানসহ ৩২ রানে ৬ উইকেট লাভ করেছিলেন। ১৯৭৩ সালে তিনি উইজডেন কর্তৃক বর্ষসেরা ক্রিকেটারের মর্যাদায় অভিষিক্ত হন।

অন্যতম স্মরণীয় ইনিংস হিসেবে রয়েছে ইংল্যান্ডের বিপক্ষে ১৫৮ রান সংগ্রহ করা। প্রথম দিনের শেষ বলে টনি গ্রেগ কর্তৃক রান আউট হবার পর বিতর্কে জড়িয়ে পড়েন। বিশ্ব সিরিজ ক্রিকেটে অংশ নিতে চাইলেও ব্যর্থ হন তিনি। ১৯৭৭-৭৮ মৌসুমে ক্যারি প্যাকার সংক্রান্ত বিষয়ে ক্লাইভ লয়েড অধিনায়ত্ব থেকে পদত্যাগ করলে তাকে ওয়েস্ট ইন্ডিজের অধিনায়কের দায়িত্ব দেয়া হয়। পরবর্তীকালে দক্ষিণ আফ্রিকায় অনুষ্ঠিত বিদ্রোহী দলের অনানুষ্ঠানিক সফরে দলকে নেতৃত্ব দিয়েছিলেন।
 
## ব্যক্তিগত জীবন
তার ভাই ডেরেক কালীচরণ গায়ানা দল ও মার্কিন যুক্তরাষ্ট্রে প্রথম-শ্রেণীর ক্রিকেট খেলেছেন। বর্তমানে তিনি ল্যাশিংস বিশ্ব একাদশ দলের ম্যানেজারের দায়িত্বে রয়েছেন। মার্কিন যুক্তরাষ্ট্রে অবস্থান করছেন তিনি ও কোচিংয়ে জড়িত থেকে সেখানকার যুবকদেরকে ক্রিকেটে তালিম দিচ্ছেন। এছাড়াও, ইন্টারনেটভিত্তিক নেটওয়ার্ক ইউআইটিভি কানেক্টের ব্র্যান্ড অ্যাম্বাসেডর মনোনীত হয়েছেন তিনি।

## তথ্যসূত্র

## আরও দেখুন
* ফ্রাঙ্ক ওরেল
* ১৯৭৫ ক্রিকেট বিশ্বকাপ
* ওয়েস্ট ইন্ডিজ ক্রিকেট দল
* টেস্ট ক্রিকেট অভিষেকে সেঞ্চুরির তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

## বহিঃসংযোগ

* 
* 

বিষয়শ্রেণী:১৯৪৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৭৫ ক্রিকেট বিশ্বকাপের ক্রিকেটার
বিষয়শ্রেণী:১৯৭৯ ক্রিকেট বিশ্বকাপের ক্রিকেটার
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেট অধিনায়ক
বিষয়শ্রেণী:ওয়ারউইকশায়ারের ক্রিকেটার
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:কুইন্সল্যান্ডের ক্রিকেটার
বিষয়শ্রেণী:গটেংয়ের ক্রিকেটার
বিষয়শ্রেণী:গায়ানি ক্রিকেটার
বিষয়শ্রেণী:গায়ানার ক্রিকেটার
বিষয়শ্রেণী:গায়ানার ক্রিকেট কোচ
বিষয়শ্রেণী:গায়ানীয় হিন্দু
বিষয়শ্রেণী:ইন্দো-গায়ানীয় ব্যক্তি
বিষয়শ্রেণী:টেস্ট ক্রিকেট অভিষেকে সেঞ্চুরি করা ক্রিকেটার
বিষয়শ্রেণী:ফ্রি স্টেটের ক্রিকেটার
বিষয়শ্রেণী:বারবাইসের ক্রিকেটার
বিষয়শ্রেণী:ভারতীয় বংশোদ্ভূত ক্রীড়াবিদ
বিষয়শ্রেণী:শ্রপশায়ারের ক্রিকেটার
বিষয়শ্রেণী:হিয়ারফোর্ডশায়ারের ক্রিকেটার
বিষয়শ্রেণী:জর্জটাউনের (গায়ানা) ক্রীড়াবিদ
১৯৭৯-৮০ পাকিস্তান ক্রিকেট দলের বাংলাদেশ সফর

পাকিস্তান জাতীয় ক্রিকেট দল, আসিফ ইকবালের নেতৃত্বে, ভারতে তাদের দীর্ঘ সফরের মাঝখানে জানুয়ারি, ১৯৮০ সালে বাংলাদেশে এক সংক্ষিপ্ত ক্রিকেট সফরে আসে। দুই ম্যাচের মধ্যে, চট্টগ্রামে ২-দিনের ম্যাচ, এরপর ঢাকায় ৩-দিনের ম্যাচ খেলার জন্য নির্ধারিত হয়। বিমানবন্দরে কিছু পাকিস্তান ক্রিকেটার কর্তৃক বাংলাদেশীদেরকে ‘নমস্তে’ বলে সম্বোধন করার কারণে চট্টগ্রামে ম্যাচের ২য় দিনে চা-বিরতির কিছু বাংলাদেশী যুবক পাকিস্তানের ড্রেসিংরুমে ঢুকে ক্রিকেটারদের সাথে হাতাহাতির ঘটনা ঘটায়, এতে কিছু ক্রিকেটার গুরুতর আহত হয়। ফলে সেই ম্যাচসহ সফরের বাদ-বাকি ম্যাচ পরিত্যক্ত করা হয়।

## সংক্ষিপ্ত স্কোর

## দুর্ভাগ্যজনক ঘটনা
দ্বিতীয় দিনে চা বিরতির পাক খেলোয়াড়দের আক্রমণের জন্য জনতার একটি দল মাঠে প্রবেশ করে। বাংলাদেশের স্বাধীনতা সম্পর্কে কিছু পাক ক্রিকেটার কর্তৃক বিরূপ মন্তব্যের কারণে তারা পাকিস্তানি ক্রিকেটারদের উপর রাগান্বিত ছিল। যদিও এই অভিযোগ সত্য কি-না তা যাচাই করা এখনও অসম্ভব। কিন্তু এরফলে তখন ম্যাচ অবিলম্বে বাতিল করা হয়, এবং এর ফলে ঢাকায় ৩ দিনের ম্যাচও বাতিল করা হয়েছিল। সবচেয়ে বড় হতাশা ছিল ঢাকার দর্শকদের জন্য, কেননা ঢাকার ম্যাচের জন্য প্রায় ৩০,০০০ টিকেট ইতোমধ্যে বিক্রি করা হয়েছিল।

## বৈরী সম্পর্ক
ক্রিকেটাররা ভারত সফরের শুরু করার জন্য আবার ভারত চলে যায়, তবে বাংলাদেশ ও পাকিস্তানের মধ্যে ক্রিকেট সম্পর্ক আবার নতুন করে নিচে নামতে থাকে। ওই মাসের জন্য নির্ধারিত বাংলাদেশ দল কর্তৃক পাকিস্তানে একটি সফর অবিলম্বে বাতিল করা হয়েছিল। যদিও, মুশতাক মোহাম্মদের নেতৃত্বে ফেব্রুয়ারি, ১৯৮৪ সালে পিআইএ দল ও ১৯৮৬ সালের ওমর কোরেশী একাদশ সফর (ইমরান খান নেতৃত্বে) করে যা অবশেষে এই সম্পর্ককে স্বাভাবিক করে। গাজী আশরাফের নেতৃত্বে বাংলাদেশী দল, মার্চ মাসে পাকিস্তান সফর করে এবং দুটি দল ২য় এশিয়া কাপে, ৩১ মার্চ তাদের প্রথম আনুষ্ঠানিক ওয়ানডে ম্যাচ খেলে।

## তথ্যসূত্র

বিষয়শ্রেণী:১৯৮০-এ বাংলাদেশী ক্রিকেট
বিষয়শ্রেণী:২০শ শতাব্দীতে বাংলাদেশী ক্রিকেট
বিষয়শ্রেণী:পাকিস্তান ক্রিকেট দলের বাংলাদেশ সফর
বিষয়শ্রেণী:১৯৭৫-৭৬ থেকে ১৯৮০ পর্যন্ত আন্তর্জাতিক ক্রিকেট প্রতিযোগিতা
বিষয়শ্রেণী:১৯৮০-এ পাকিস্তানি ক্রিকেট
বিষয়শ্রেণী:১৯৭১-৭২ থেকে ২০০০ পর্যন্ত বাংলাদেশের ক্রিকেট মৌসুম
প্রতীক বব্বর

**প্রতীক পাটিল বব্বর** (, ) (জন্ম ২৮ নভেম্বর, ১৯৮৬) হলেন একজন ভারতীয় অভিনেতা। তিনি অভিনেত্রী স্মিতা পাটিল এবং অভিনেতা-রাজনীতিবিদ রাজ বব্বরের পুত্র।
## কর্মজীবন
আমির খান প্রযোজিত *[[জানে তু ইয়া জানে না]]* ছবিতে প্রতীক বব্বর প্রথম অভিনয় করেন। ছবিটি বাণিজ্যিকভাবে সাফল্য অর্জন করেছিল। এরপর তিনি কিরণ রাওয়ের *[[ধোবি ঘাট]]* ছবিতে অভিনয় করেন। এই ছবিটি সারা বিশ্বের বিভিন্ন চলচ্চিত্র উৎসবে সমালোচকদের দ্বারা প্রশংসা অর্জন করে। এছাড়া তিনি অ্যাকশন-থ্রিলার *[[দম মারো দম (চলচ্চিত্র)|দম মারো দম]]* ছবিতে অভিষেক বচ্চন ও রাণা দাগ্‌গুবাটির পাশাপাশি অভিনয় করেন।

## চলচ্চিত্র তালিকা

## পাদটীকা

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:১৯৮৬-এ জন্ম
বিষয়শ্রেণী:ভারতীয় অভিনেতা
বিষয়শ্রেণী:পাঞ্জাবি ব্যক্তি
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:মারাঠি ব্যক্তি
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:মুম্বইয়ের অভিনেতা
জিম্বাবুয়ে ক্রিকেট

**জিম্বাবুয়ে ক্রিকেট** (জেডসি) জিম্বাবুয়ের ক্রিকেট ক্রীড়ায় প্রধান নিয়ন্ত্রক সংস্থা। পূর্বে এ সংস্থাটি **জিম্বাবুয়ে ক্রিকেট ইউনিয়ন** (জেডসিইউ) নামে পরিচিত ছিল। আন্তর্জাতিক ক্রিকেট কাউন্সিলের পূর্ণাঙ্গ সদস্য এটি। জিম্বাবুয়ে ক্রিকেট দলের পরিচালনাসহ অন্যান্য দেশের সাথে টেস্ট, একদিনের আন্তর্জাতিক ও টুয়েন্টি২০ আন্তর্জাতিক সফরে জিম্বাবুয়ে ক্রিকেট অঙ্গাঙ্গীভাবে জড়িত। এছাড়াও, সংস্থাটি স্ট্যানবিক ব্যাঙ্ক ২০ সিরিজ, কোকা-কোলা মেটব্যাঙ্ক প্রো৫০ চ্যাম্পিয়নশীপ, ক্যাসল লোগান কাপসহ ঘরোয়া ক্রিকেট আয়োজন করে। অন্যতম উন্নয়নশীল ক্রিকেটভূক্ত দেশের সংস্থা হিসেবে জিম্বাবুয়ে ক্রিকেট পরিচিত। বর্তমানে আইসিসি টেস্ট র‌্যাঙ্কিংয়ে ৯ম, ওডিআই র‌্যাঙ্কিংয়ে ১১শ এবং টি২০আইয়ে জিম্বাবুয়ের অবস্থান ১৩শ। দুর্বল ক্রীড়াশৈলী প্রদর্শনের কারণে কয়েক বছর স্বেচ্ছায় টেস্ট ক্রিকেট থেকে নিজেদের দূরে সরিয়ে রেখেছিল।

## ইতিহাস
২০০০-এর দশকে জিম্বাবুয়ে ক্রিকেট ক্রান্তিকাল অতিক্রম করে। ২০০৩ সালের ক্রিকেট বিশ্বকাপে নামিবিয়া দলের বিপক্ষে খেলাচলাকালে দলের অন্যতম সদস্য অ্যান্ডি ফ্লাওয়ার ও হেনরি ওলোঙ্গা জিম্বাবুয়েতে রাজনৈতিক পরিস্থিতি বিবেচনায় এনে গণতন্ত্র হত্যার প্রতিবাদে বাহুতে কালো কাপড় বেঁধে প্রতিবাদ জানান। পরবর্তীতে উভয়েই আন্তর্জাতিক ক্রিকেট থেকে অবসর নেন। ২০০৪ সালে বাদ-বাকী অভিজ্ঞতাসম্পন্ন খেলোয়াড়গণ আন্তর্জাতিক ক্রীড়া থেকে নিজেদের সরিয়ে নিলে ও তৎকালীন অধিনায়ক হিথ স্ট্রিককে বাদ দিলে খুবই তরুণ ও অনভিজ্ঞ খেলোয়াড়েরা শ্রীলঙ্কা ও অস্ট্রেলিয়ার বিপক্ষে প্রতিদ্বন্দ্বিতা করে। ফলশ্রুতিতে টেস্ট মর্যাদা থেকে ২০১১ সালের শুরুর দিক পর্যন্ত নিজেদের নাম প্রত্যাহার করে। জিম্বাবুয়ে দলের ফিল্ডিং চমকপ্রদ ও ২০০৭ সালের আইসিসি বিশ্ব টুয়েন্টি২০ প্রতিযোগিতার গ্রুপ পর্বে অস্ট্রেলিয়ার বিপক্ষে জয়ী হয়। পরবর্তীতে ২০১১ সালের শেষদিকে টেস্ট মর্যাদা পুণর্বহালের লক্ষ্যে বাংলাদেশ, পাকিস্তান ও নিউজিল্যান্ডের বিপক্ষে খেলার প্রস্তুতি নেয়।

## টেস্ট ক্রিকেটে প্রত্যাবর্তন
টেস্ট মর্যাদা ফিরে পাওয়া ও উত্তোরণের অংশ হিসেবে জিম্বাবুয়ে ক্রিকেট কর্তৃপক্ষ হারারে স্পোর্টস ক্লাব ও মুতারে স্পোর্টস ক্লাব মাঠ দু’টোর বড় ধরনের সংস্কারের কথা ঘোষণা করে। এছাড়াও, ভিক্টোরিয়া জলপ্রপাতের কাছে নতুন একটি টেস্ট মাঠ নির্মাণেরও পরিকল্পনা নেয়া হয়। রিবকের সাথে তিন-বছর মেয়াদে $১ মিলিয়ন মার্কিন ডলারের চুক্তিতে আবদ্ধ হয়। এ চুক্তির ফলে রিবক ঘরোয়া প্রতিযোগিতায় সম্প্রচারস্বত্ত্ব পায় ও জিম্বাবুয়ে জাতীয় ক্রিকেট দলের সাজ-সরঞ্জাম সরবরাহের ব্যবস্থা করবে।

## তথ্যসূত্র

## বহিঃসংযোগ

*brmtaylor.com
*zimcricketnews.com
*zimcricket.org
*Zimbabwe Cricket Results
*cricxpert.com

বিষয়শ্রেণী:ক্রিকেট প্রশাসন
বিষয়শ্রেণী:জিম্বাবুয়েতে ক্রিকেট প্রশাসন
বিষয়শ্রেণী:জিম্বাবুয়ের ক্রীড়া পরিচালনা সংস্থা
ক্লাব আতলেতিকো রিভার প্লেত

**ক্লাব আতলেতিকো রিভার প্লেত** () একটি আর্জেন্টিনীয় পেশাদার ক্রীড়া ক্লাব যা বুয়েনোস আইরেসের নুনিয়েজে অবস্থিত। বিভিন্ন ধরনের ক্রীড়া কার্যক্রমের সাথে জড়িত থাকলেও, রিভার প্লেত তাদের ফুটবলের জন্যই অধিক পরিচিত। ক্লাবটি এখন পর্যন্ত অসংখ্য শিরোপা জিতেছে যার মধে কোপা লিবের্তাদোরেস এবং আন্তঃমহাদেশীয় কাপ শিরোপাও রয়েছে।

রিভার আর্জেন্টিনার সবচেয়ে সফল ক্লাব যারা ৩৫বার (রেকর্ড সংখ্যক) প্রিমেরা দিবিসিওন শিরোপা জিতেছে। শীর্ষ বিভাগে রিভারের সর্বশেষ ঘরোয়া শিরোপা ছিল ২০০৮ ক্লাউসুরা। রিভার প্লেতের অর্জিত অন্যান্য ঘরোয়া শিরোপার মধ্যে রয়েছে বিলুপ্ত হয়ে যাওয়া কোপা ড. কার্লোস ইবারগুরেন শিরোপা (চারবার) এবং কোপা আর্দ্রিয়ান সি. এস্কোবার (একবার)।

## তথ্যসূত্র

## বহিঃসংযোগ

* অফিসিয়াল ওয়েবসাইট 

বিষয়শ্রেণী:আর্জেন্টিনার ফুটবল ক্লাব
বিষয়শ্রেণী:ক্লাব আতলেতিকো রিভার প্লেত
বিষয়শ্রেণী:আন্তর্মহাদেশীয় কাপ (ফুটবল) বিজয়ী ক্লাব
বিষয়শ্রেণী:১৯০১-এ প্রতিষ্ঠিত ফুটবল ক্লাব
দৈনিক ইনকিলাব

**ইনকিলাব** হল বাংলাদেশের একটি অন্যতম জাতীয় দৈনিক সংবাদপত্র। পত্রিকাটি সম্পূর্ণ বাংলা ভাষায় বাংলাদেশের প্রাণকেন্দ্র ঢাকা থেকে প্রকাশিত হয়ে থাকে। এটির সম্পাদকের দায়িত্ব পালন করছেন এ, এম, এম বাহাউদ্দীন।

## ইতিহাস
পত্রিকাটি ১৯৮৬ সালের ৪ জুন প্রথম প্রকাশিত হয়। এটির মালিক হল ইনকিলাব পাবলিকেশনস লিমিটেড। পত্রিকাটির প্রথম প্রকাশকের দায়িত্ব পালন করেন এই পত্রিকাটির প্রতিষ্ঠাতা এম এ মাওলানা আবদুল মান্নান।

দৈনিক ইনকিলাব ১৯৮০-এর দশকে পুরো পৃষ্ঠার ক্রীড়া বিভাগটি চালু করে। বিভিন্ন যুদ্ধক্ষেত্রের প্রতিবেদনের পূর্ণ পৃষ্ঠার পর্যালোচনা ইনকিলাব প্রবর্তন করে। ১৯৯৯ সালে ইনকিলাব বর্তমান বৈদেশিক নীতিগুলি এবং কীভাবে সেগুলিকে বাংলাদেশের পক্ষে আরও পূর্বাভিমুখী ও অনুকূল করা যায় তা মূল্যায়ন করার জন্য একটি "গোলটেবিল আলোচনার" ব্যবস্থা করেছিল।

## নিয়মিত আয়োজন
ইনকিলাবের নিয়মিত আয়োজনে রয়েছে

*বাংলাদেশ।
*মহানগর।
*প্রতিদিন।
*আন্তর্জাতিক।
*ইসলামী জীবন।
*অভ্যন্তরীণ।
*বিনোদন প্রতিদিন।
*ব্যবসা বাণিজ্য।
*খেলাধুলা।

## সমালোচনা
২০১৪ সালের ১৬ জানুয়ারি দৈনিক ইনকিলাবের প্রথম পৃষ্ঠায় 'সাতক্ষীরায় যৌথ বাহিনীর অপারেশনে ভারতীয় বাহিনীর সহায়তা' শীর্ষক খবর প্রকাশিত হয়। ওই প্রতিবেদন প্রকাশের পর সরকারের এক ভাষ্যে খবরটি বানোয়াট ও ভিত্তিহীন বলে দাবি করা হয়। সম্পাদক, প্রকাশক, প্রধান বার্তা সম্পাদক ও একজন প্রতিবেদকের বিরুদ্ধে ওয়ারী থানায় আইসিটি আইনে মামলা করে ইনকিলাবের ছাপাখানায় তল্লাশি চালিয়ে সিলগালা করে দেয়া হয়। বার্তা সম্পাদকসহ তিন জন গেপ্তার হন। এর পরিপ্রেক্ষিতে ১৮ জানুয়ারি দৈনিক ইনকিলাবের অনলাইন সংস্করণে এ ধরনের সংবাদ প্রকাশের জন্য দুঃখ প্রকাশ করা হয়।২০১৪ সালের ১৮ আগস্ট দৈনিক ইনকিলাবে 'প্রধানমন্ত্রীর নাম ভাঙিয়ে একচ্ছত্র আধিপত্য এক পুলিশ কর্মকর্তার: তিনি পুলিশ বাহিনীতে তৈরি করেছেন অঘোষিত হিন্দু লীগ' শীর্ষক সংবাদ প্রকাশ করে। এ পরিপ্রেক্ষিতে তথ্য-প্রযুক্তি ও যোগাযোগ আইনে পুলিশের দায়েরকৃত মামলায় দৈনিক ইনকিলাবের বার্তা সম্পাদক রবিউল্লাহ রবিকে গ্রেফতারের পর জিজ্ঞাসাবাদ করেছে গোয়েন্দা পুলিশ। পরবর্তীতে ২৪ আগস্ট দৈনিক ইনকিলাব -এর সম্পাদক ও ব্যবস্থাপনা কর্তৃপক্ষ উক্ত সংবাদ প্রকাশের জন্য দুঃখ প্রকাশ করে তা তাদের অনলাইন পত্রিকায় প্রকাশ করে  দুঃখ প্রকাশ করে বলা হয়, রিপোর্টটি লেখা, সম্পাদনা ও প্রকাশের ক্ষেত্রে যথেষ্ট সাবধানতা অবলম্বন করা হয়নি। প্রকাশিত রিপোর্টের অনেক তথ্যই সত্য নয়। এছাড়া একটি বিশেষ সম্প্রদায়ের ধর্মীয় অনুভূতিতে আঘাত দেয়ার মতো শব্দ প্রয়োগ করা হয়েছে স্বীকার করে এর জন্য পুনরায় দুঃখ প্রকাশ করা হয়। 

## আরও দেখুন
* বাংলাদেশের সংবাদপত্রের তালিকা
* বাংলাদেশ সংবাদ সংস্থা
* ইউনাইটেড নিউজ অব বাংলাদেশ

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট

ইন
ইন
ইন
ইন
ইন
ইন
ইন
মানবজমিন (পত্রিকা)

**দৈনিক মানবজমিন** হলো বাংলাদেশের একটি অন্যতম দৈনিক ট্যাবলয়েড সংবাদপত্র। এটি নিয়মিতভাবে বাংলা ভাষায় ঢাকা থেকে প্রকাশিত হয়ে থাকে। এটি দেশের প্রথম ও বৃহত্তম প্রচারিত দৈনিক বাংলা ট্যাবলয়েড পত্রিকা যেটি ৩,২৭০,০০০ মাসিক ওয়েবসাইট পড়ে থাকেন। ১৭৯ টি দেশ থেকে ৫,৯০,০০ জন দর্শক সারা পৃথিবীব্যাপী প্রতি মাসে ওয়েব সাইটে যান। যার ফলে এটি বিশ্বব্যাপী সর্বাধিক পড়া বাংলা ভাষার অনলাইন প্রকাশনার একটিতে পরিণত হয়েছে। এটি সনি পিকচার এবং ওয়ার্নার ব্রসের সঙ্গে যৌথভাবে কাজ করে থাকে। পত্রিকাটির প্রতিষ্ঠাতা সম্পাদক হলেন মতিউর রহমান চৌধুরী। এটির সদরদপ্তর ঢাকা শহরের কারওয়ান বাজারে অবস্থিত।

## আরও দেখুন
* বাংলাদেশের সংবাদপত্রের তালিকা
* বাংলাদেশ সংবাদ সংস্থা
* ইউনাইটেড নিউজ অব বাংলাদেশ

## তথ্যসূত্র

## পাদটীকা

 

## বহিঃসংযোগ

* প্রাতিষ্ঠানিক ওয়েবসাইট

বিষয়শ্রেণী:ঢাকার সংবাদপত্র
বিষয়শ্রেণী:বাংলা ভাষার সংবাদপত্র
বিষয়শ্রেণী:বাংলাদেশের সংবাদপত্র
বিষয়শ্রেণী:১৯৯৭-এ বাংলাদেশে প্রতিষ্ঠিত
বিষয়শ্রেণী:১৯৯৭-এ প্রতিষ্ঠিত প্রকাশনা
বিষয়শ্রেণী:বাংলাদেশ থেকে প্রকাশিত বাংলা ভাষার সংবাদপত্র
বিষয়শ্রেণী:বাংলাদেশে প্রকাশিত দৈনিক সংবাদপত্র
ইউনিভার্সাম (ভবন)

**ইউনিভার্সাম** সুইডেনের উমিয়া শহরে অবস্থিত উমিয়া বিশ্ববিদ্যালয়ের একটি ভবন। এটি অলা নোর্ডিকা অডিটোরিয়াম, ছাত্র ইউনিয়নের অফিস, একটি খাবারঘর, একটি ক্যাফেটেরিয়া এবং পাঠ্যস্থান ধারণ করে। সরকারি সংস্থা আকাদেমিস্কা হাস এই ভবনটির মালিকানা লাভ করে।

১৯৭০ সালে ভবনটির প্রথম কাজ শেষ হয়েছিল। অডিটোরিয়ামের প্রসারণ আর্কিনোভা স্থাপত্যবিদ কর্তৃক সম্পাদিত হয় এবং ১৯৯৬-৯৭ সালের দিকে নির্মিত হয়। ২০০৬ সালের সেপ্টেম্বর মাসে ইউনিভার্সাম একটি বড় ধরনের সংস্কারের পর এটিকে আবারও পু্নরায় উদ্বোধন করা হয়।

## তথ্যসূত্র

বিষয়শ্রেণী:বিংশ শতাব্দির স্থাপনা
বিষয়শ্রেণী:উমিয়া-এর ভবন ও স্থাপনা
আইকেএসইউ

**আইকেএসইউ** (ইংরেজি পূর্ণরূপ: Idrottsklubben Studenterna i Umeå বা ইদ্রোসত্তস্লাবেন স্টুডেন্টার্না ই উমিয়া) উমিয়ার একটি স্পোর্টস ক্লাব এবং অলাভজনক প্রতিষ্ঠান। এর দুটি বিভাগ রয়েছে, উমিয়া বিশ্ববিদ্যালয়ের *আইকেএসইউ স্পোর্ট* এবং উমেদালেন-এর *আইকেএসইউ স্পা*। এর প্রায় ১৮, ০০০ জন সদস্য রয়েছে।

## ইতিহাস
*উমিয়া স্টুডেনটার্স ইড্রোত্তসফোরেনিং* (ইউএসআইএফ) হিসেবে ৫ই মে, ১৯৫৯ সালে প্রতিষ্ঠানটি নির্মিত হয়েছিল। ১৯৬০ সালে এটি বর্তমান নাম *ইদ্রোসত্তস্লাবেন স্টুডেন্টার্না ই উমিয়া* (আইকেএসইউ) লাভ করে। ঐ সময়ে, আইকেএসইউ-এর প্রাঙ্গণ ছিল এলিডহেমে। এর প্রথম অভ্যন্তরীণ স্থান খোলা হয় ১৯৮৩ সালে উমিয়া বিশ্ববিদ্যালয় প্রাঙ্গণে, যেখানে আজ আইকেএসইউ স্পোর্ট দাঁড়িয়ে আছে। সেই হতে এটি বারকয়েক সম্প্রসারিত হয়েছে। ২০০৩ সালে উমেদালেন-এ আইকেএসইউ স্পা খোলা হয়।

*[[ব্রানবোলস্কুপেন]]* ব্রানবোল-এর একটি বার্ষিক প্রতিযোগিতা। আইকেএসইউ কর্তৃক আয়োজিত এর প্রথম খেলাটি অনুষ্ঠিত হয় ১৯৭৪ সালে এবং ১৯৯৭ সাল থেকে প্রতিযোগিতা বিশ্বকাপের মর্যাদা পায়।

২০০৯ সালে এর রাজস্ব ছিল প্রায় এসইকে ৮৭ মিলিয়ন। আইকেএসইউ-এর প্রায় ৭০জন কর্মকর্তা আছেন, এছাড়াও আছেন ১৩০ জন নেতা এবং প্রায় ১৮, ৩০০ সক্রিয় সদস্য।

## বিভাগ
থাম্ব|308px|উমাদালেন-এ আইকেএসইউ স্পা

### আইকেএসইউ স্পোর্ট
আইকেএসইউ স্পোর্ট যা *আইকেএসইউ স্পোর্টসেন্টার* হিসেবে অধিক পরিচিত, উমিয়া বিশ্ববিদ্যালয় প্রাঙ্গণে অবস্থিত। এটি স্ক্যান্ডিনেভিয়ার বৃহত্তম ক্রীড়া বিভাগ। এর ঠিকানা হল পিট্রাস লায়েস্টাডিসবাগ ১৫। এই বিভাগের আয়তন বর্তমানে প্রায় .

### আইকেএসইউ স্পা
আইকেএসইউ স্পা উমাদালেনে রয়েছে। এর ঠিকানা হল জে. এ লিন্ডার্সবাগ ৫৩।

## তথ্যসূত্র

## বহিঃসংযোগ
* অফিশিয়াল ওয়েবসাইট

বিষয়শ্রেণী:উমিয়া
বিষয়শ্রেণী:উমিয়া বিশ্ববিদ্যালয়
দি ইন্ডিপেন্ডেন্ট (বাংলাদেশ)

**দি ইন্ডিপেন্ডেন্ট** ছিল একটি ইংরেজি ভাষার বাংলাদেশী সংবাদপত্র। এটি বাংলাদেশের ঢাকা শহর থেকে নিয়মিতভাবে প্রকাশিত হতো। এটি ছিল বাংলাদেশে একমাত্র ৩২ পৃষ্ঠার সব পৃষ্ঠা রঙিন কাগজে ছাপা দৈনিক সংবাদপত্র। এটি ২০২২ সালের ৩০ জানুয়ারি অনলাইন সংস্করণ বন্ধ করার মাধ্যমে স্থায়ীভাবে বন্ধ হয়ে যায়। ২০২০ সালে
মহামারি সঙ্কটের শুরু থেকে সাময়িকভাবে বন্ধ ছিল এর মুদ্রণ সংস্করণ। প্রথম প্রকাশিত হয়েছিল ১৯৯৫ সালের ২৬ মার্চ। মালিকানা বেক্সিমকো গ্রুপ।

এই সংবাদপত্রটির সাপ্তাহিক সংবাদের মধ্যে ছিল: স্টেথিস্কপ্, ইয়ং এন্ড ইন্ডিপেন্ডেন্ট, ফেইথ, দ্য উইকেন্ড ইন্ডিপেন্ডেন্ট ম্যাগাজিন, ঢাকা লাইভ (ডেইলি)।

## আরও দেখুন
* বাংলাদেশের সংবাদপত্রের তালিকা
* বাংলাদেশ সংবাদ সংস্থা
* ইউনাইটেড নিউজ অব বাংলাদেশ

## তথ্যসূত্র

বিষয়শ্রেণী:বাংলাদেশের ইংরেজি ভাষার সংবাদপত্র
বিষয়শ্রেণী:ঢাকার সংবাদপত্র
বিষয়শ্রেণী:বাংলাদেশে প্রকাশিত দৈনিক সংবাদপত্র
বিষয়শ্রেণী:বাংলাদেশের বিলুপ্ত সংবাদপত্র
নিউ এজ (বাংলাদেশ)

**নিউ এজ** (New Age) ইংরেজি ভাষায় প্রকাশিত প্রসিদ্ধ বাংলাদেশী দৈনিক সংবাদপত্র। এটি দেশের মধ্যে সবচেয়ে স্পষ্টভাষী খবরের কাগজগুলোর মধ্যে অন্যতম একটি পত্রিকা। পত্রিকাটির বর্তমান সম্পাদকের দায়িত্ব পালন করছেন নুরুল কবির। অন্যান্য জাতীয় সংবাদপত্রের ন্যায় এটিরও সদর দপ্তর ঢাকায় অবস্থিত।

২০০৩ সালে বাংলাদেশের প্রথিতযশা সাংবাদিক এনায়েতুল্লাহ খান এই পত্রিকাটি প্রতিষ্ঠা করেন। প্রাথমিকভাবে তিনি ছিলেন পত্রিকাটির প্রতিষ্ঠাতা সম্পাদক। ২০০৫ সালে তার মৃত্যুর পর থেকে নুরুল কবির এই পত্রিকার সম্পাদকের দায়িত্ব পালন করে আসছেন।

## আরও দেখুন
* বাংলাদেশের সংবাদপত্রের তালিকা
* বাংলাদেশ সংবাদ সংস্থা
* ইউনাইটেড নিউজ অব বাংলাদেশ

## তথ্যসূত্র

## বহিঃসংযোগ
* 

বিষয়শ্রেণী:ঢাকার সংবাদপত্র
বিষয়শ্রেণী:বাংলাদেশের ইংরেজি ভাষার সংবাদপত্র
বিষয়শ্রেণী:২০০৩-এ বাংলাদেশে প্রতিষ্ঠিত
বিষয়শ্রেণী:বাংলাদেশে প্রকাশিত দৈনিক সংবাদপত্র
হেনরি পিডিংটন

**হেনরি পিডিংটন** () (১৭৯৭ - ১৮৫৮) ছিলেন একজন ইংরেজ বিজ্ঞানী এবং ক্যাপ্টেন যিনি ট্রপিক্যাল ঝড়ের  নাম সাইক্লোন *cyclone* দেন। তিনি ভূতত্ত্ব, উদ্ভিদবিদ্যা, খনিজতত্ত্ব, এবং উল্কাতত্ত্ব বিষয়ে অনেক বিজ্ঞানবিষয়ক গবেষণাপত্র এশিয়াটিক সোসাইটি অফ বেঙ্গলে প্রকাশ করেন। তিনি এগ্রিকালচারাল এন্ড হর্টিকালচার সোসাইটির বিদেশ সচিব ছিলেন। তিনি ১৮৩২ সালে ভারতীয় উপমহাদেশের বিশাল উদ্ভিদজগতের স্থানীয় নামের সাথে বৈজ্ঞানিক নামের সংকলন করেন। স্থানীয় নামের মধ্যে সংস্কৃত, বাংলা, হিন্দি, তামিলসহ কয়েকটা ভাষা রয়েছে। বইটির নাম *An English Index to the Plants of India*।

## পুস্তকসমূহ

* *The Horn-book for the Law of Storms for the Indian and China Seas*, 1844
* *The Sailor's Horn-book for the Law of Storms*, 1848

## তথ্যসূত্র

## বহিঃসংযোগ
* Banglapedia: Henry Piddington
* Google Books &mdash; ''The Sailor's Horn-book for the Law of Storms'' (various scanned editions of the book)

বিষয়শ্রেণী:১৭৯৭-এ জন্ম
বিষয়শ্রেণী:১৮৫৮-এ মৃত্যু
বিষয়শ্রেণী:ব্রিটিশ বিজ্ঞানী
বিষয়শ্রেণী:ব্রিটিশ উদ্ভিদবিজ্ঞানী
দ্গা'-ল্দান-খ্রি-পা

**দ্গা'-ল্দান-খ্রি-পা** () বা **গানদেন ত্রিপা** তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের প্রধানের একটি সাম্মানিক উপাধি।

## বিবরণ
দ্গা'-ল্দান-খ্রি-পা তিব্বতের দ্গা'-ল্দান বৌদ্ধবিহারের প্রধানের উপাধি। ১৪১০ খ্রিষ্টাব্দে ফাগ-মো-গ্রু-পা রাজবংশের ষষ্ঠ রাজা গোং-মা-গ্রাগ্স-পা-র্গ্যাল-ম্ত্শানের আর্থিক সাহায্যে ত্সোং-খা-পা-ব্লো-ব্জাং-গ্রাগ্স-পা দ্গা'-ল্দান বৌদ্ধবিহার নির্মাণ করেন। ত্সোং-খা-পা-ব্লো-ব্জাং-গ্রাগ্স-পা এই বিহারের প্রথম দ্গা'-ল্দান-খ্রি-পা হিসেবে পরিগণিত হন। এই বিহার প্রতিষ্ঠার পর থেকে বর্তমান সময় পর্যন্ত ১০২ জন লামা এই পদের অধিকারী হন। এই উপাধি তিব্বতী বৌদ্ধধর্মের প্রচলিত পুনর্জন্মমূলক উপাধি নয়। বর্তমান দ্গা'-ল্দান-খ্রি-পার নাম থুব-ব্স্তান-ন্যি-মা-লুং-র্তোগ্স-'দ্জিন-নোর-বু ()।

## তথ্যসূত্র

বিষয়শ্রেণী:তিব্বতী বৌদ্ধ উপাধি
বিষয়শ্রেণী:গেলুগ
বিষয়শ্রেণী:গানদেন ত্রিপা